U Ministarstvu spoljnih poslova održan Novogodišnji prijem\nGovor prvog potpredsednika Vlade i ministra spoljnih poslova Republike Srbije Ivice Dačića povodom održavanja Novogodišnjeg prijema:\nDrago mi je da smo ponovo zajedno na novogodišnjem prijemu, kojim naše Ministarstvo već uspostavlja malu tradiciju druženja na dan dočeka pravoslavne ili srpske Nove godine. Zadovoljstvo mi je što ste se odazvali mom pozivu, što vidim da ste odmorni i raspoloženi da u novu 2020. godinu uđemo orni za posao i za još bolju saradnju. Kao i do sada, Ministarstvo spoljnih poslova i ja ćemo i u 2020. godini držati otvorena vrata za razgovor i saradnju sa svima vama i uveren sam da ćemo u tom smislu imati još bolju i sadržajniju godinu.\nDozvolite mi da ukratko podsetim na najvažnije aktivnosti koje su obeležile naš rad u protekloj godini i da vam u nekoliko reči najavim naše planove i očekivanja za godinu koja je pred nama.\nDržavni prioritet Republike Srbije u protekloj godini, a to će biti i u godini pred nama, svakako je borba za očuvanje suvereniteta i teritorijalnog integriteta. U ostvarenju ovog kompleksnog zadatka i naše ustavne obaveze, spoljnopolitičke aktivnosti zauzimaju najviše mesto i zato Ministarstvo spoljnih poslova, naša diplomatska služba, moji saradnici i ja kao prioritet i dalje pred sobom imamo aktivnosti koje su vezane za proces oko Kosova i Metohije. Uprkos našem maksimalnom zalaganju i konstruktivnosti, nismo zadovoljni napretkom tog procesa u prošloj godini, jer pravi dijalog je izostao, usled odbijanja Prištine da ukine odluku o taksi na robu iz centralne Srbije. Neshvatljivo je da je ova anticivilizacijska mera opstala duže od godinu dana, uprkos zahtevima sa svih strana sveta da bude ukinuta. Nadamo se da će se to promeniti tokom ove godine, da će takse biti ukinute što pre, kako bi se nastavio dijalog za koji je Srbija zainteresovana i u njemu vidi jedini put za postizanje kompromisnog i dugoročnog rešenja.\nSrbija je i tokom 2019. godine pokazala da je odgovoran i konstruktivan partner u ovom procesu. Naši argumenti i naša principijelna pozicija ključno su uticali na to da tokom protekle godine još pet članica UN povuče svoje ranije odluke o priznanju Kosova. To su Republika Palau, Republika Togo, Centralnoafrička Republika, Republika Gana i Republika Nauru, kojima još jednom upućujem zahvalnost. Tako da je sada ukupno 17 država povuklo ranije odluke, a u Ujedinjenim nacijama danas više članica ne priznaje Kosovo kao državu, nego što je priznaje. Takav odnos u međunarodnoj zajednici, u još izrazitijem obliku, pokazao se i prilikom novog pokušaja Prištine da postane članica Interpola u oktobru u Čileu, kada je povukla kandidaturu suočena sa još većim brojem protivnika tog članstva.\nRepublika Srbija je spremna za nastavak dijaloga u vezi sa Kosovom i Metohijom, i u tom smislu naporno radimo sa svim međunarodnim partnerima, kako bismo se što pre vratili procesu koji će obezbediti kompromisno i dugoročno rešenje za Kosovo i Metohiju. Ja se nadam da ćemo se tokom ove godine vratiti dijalogu i da ćemo uspeti da nadoknadimo propušteno vreme. Ali ponavljam, Srbija nije sama u ovom procesu i ne zavisi sve od nas i naše jasne spremnosti za razgovor.\nNaš ključni spoljnopolitički prioritet i dalje ostaju evropske integracije i prijem Republike Srbije u punopravno članstvo EU, a samim tim i sprovođenje reformskog procesa u skladu sa najvišim standardima koji su pred nju postavljeni. Tokom 2019. godine formirane su institucije Evropske unije, a izuzetno je pozitivno što u sastavu nove Komisije i dalje postoji funkcija komesara za proširenje. Srbija izražava punu podršku Oliveru Varheljiju u nadi da će uspeti da, zajedno sa državama članicama EU, omogući bržu dinamiku pristupnog procesa. Pozdravljamo istovremeno i izbor visokog predstavnika EU za zajedničku spoljnu i bezbednosnu politiku Žozef Borela.\nNastojanje da se EU reformiše i prilagodi potrebama današnjice, kao i izazovi sa kojima su suočene države članice EU, uticali su da se dinamika pristupnog procesa odvija nedovoljno brzim tempom. Ipak, prepoznati su reformski procesi koji se preduzimaju u Srbiji i tokom 2019. godine otvorena su dva pregovaračka poglavlja, čime je Srbija otvorila više od polovine pregovaračkih poglavlja (18 od 35) i nesumnjivo je na putu članstva u EU.\nOd konkretnih aktivnosti koje imaju značajnu implikaciju na građane Srbije, treba izdvojiti potpisivanje Sporazuma o smanjenju troškova rominga u regionu čime je otvorena mogućnost za bolju komunikaciju i svakako ekonomski isplativiju vezu, a sa tendencijom da se ovakav nastup primeni i ka državama članicama EU.\nPosle intenzivnih napora Republike Srbije, prošle godine otvoren je i Sekretarijat Transportne zajednice, sa sedištem u Beogradu. Podsećam i na to da je Srbija 1. juna 2019. godine preuzela predsedavanje Jadransko-jonskoj inicijativi i Makro – regionalnoj strategiji EU za ovaj region.\nPredsedavanje Savetu EU ovih dana preuzela je Hrvatska, a od nje očekujemo, kao države iz našeg regiona i članice koja se poslednja pridružila EU, da pruži poseban doprinos politici proširenja. Samit EU-Zapadni Balkan koji se planira za maj u Zagrebu trebalo bi da zabeleži konkretan rezultat i da do tada bude u potpunosti jasna metodologija pristupnog procesa. Za države koje su već odmakle sa integracijom i otvorile više od polovine pregovaračkih poglavlja, kao što je Srbija, dinamika procesa mora biti unapređena sa jasnom političkom podrškom.\nU drugoj polovini 2020. godine posebne rezultate očekujemo od Nemačke kao najsnažnije ekonomije EU i svakako važne članica EU sa kapacitetom da generiše značajnije odluke. Potrebno je da visoko na agendi bude politika proširenja i da aktivnosti obe strane, EU i Srbije, idu sa ciljem da se započeti procesi odvijaju bržim tempom ka konkretnim i vidljivim rezultatima po stanovništvo.\nImajući u vidu značaj koji za evropske integracije ima i jačanje odnosa u našem regionu, mogu da konstatujem da je tokom prošle godine sa najvećim brojem susednih i zemalja jugoistočne Evrope očuvan visok nivo političkih i ekonomskih odnosa. Održane su zajedničke sednice vlada sa Mađarskom i Slovenijom, a od posebnog je značaja održavanje Trećeg sastanka Visokog saveta za saradnju Srbije i Grčke i potpisivanje Zajedničke deklaracije o uspostavljanju strateškog partnerstva između dve zemlje. Srbija je, takođe, inicirala ideju formiranja Regionalne zone slobodnog kretanja ljudi, roba, usluga i kapitala ( tzv. „mini Šengen"), što će nesumnjivo imati pozitivan uticaj na odnose u regionu. Time smo se još jednom legitimisali kao aktivan, pouzdan i kredibilan partner u regionu i šire.\nŠto se tiče bilateralne saradnje, možemo biti veoma zadovoljni proteklom godinom, budući da su Srbiju posetili ministri inostranih poslova 21 države iz celog sveta, a ja sam boravio u bilateralnim ili radnim posetama u čak 33 zemlje. Nastavićemo i u 2020. godini da unapređujemo odnosa sa zemljama u regionu, kao i sa glavnim spoljnopolitičkim partnerima i tradicionalnim prijateljima Republike Srbije (prvenstveno sa članicama EU, Ruskom Federacijom, Kinom, Sjedinjenim Američkim Državama), ali podjednako angažovano i na dodatnom razvoju saradnje i odnosa sa državama iz celog sveta.\nNa ovom mestu posebno bih istakao značaj prošlogodišnje posete predsednika Francuske Emanuela Makrona, što je bila prva poseta Srbiji francuskog predsednika posle 18 godina, kada je potpisano čak 25 sporazuma, čime je stvorena snažna osnova za dalje jačanje bilateralnih odnosa dve zemlje. Istakao bih takođe i susrete predsednika Aleksandra Vučića i predsednika Ruske Federacije Vladimira Putina najpre u Beogradu 17. januara, a potom u Sočiju 4. decembra, koda je još jednom potvrđen izuzetno visok nivo političkih i ekonomskih odnosa dve zemlje. Prethodnu godinu obeležilo je i potpisivanje Sporazuma o slobodnoj trgovini između Srbije i Evroazijske ekonomske unije, čime je proizvodima iz Srbije otvoreno tržište od 185 miliona ljudi, što će dalje produbiti odnose sa državama evroazijskog regiona.\nKontinuirano se produbljuje sveobuhvatno strateško partnerstvo sa NR Kinom, a posebno bih izdvojio učešće predsednika Vučića na Drugom forumu o međunarodnoj saradnji „Pojas i put" u Pekingu, kao i učešće predsednice Vlade Ane Brnabić na 8. Sastanku šefova vlada Kine i zemalja Centralne i istočne Evrope u Dubrovniku u aprilu prošle godine. U kontekstu jačanja odnosa Srbije sa partnerima iz Azije izdvojio bih posetu Republici Srbiji ministra spoljnih poslova Indije Džaišankara u novembru bila je prva poseta realizovana na tom nivou posle više od tri decenije, a poseta tadašnjeg MIP Japana Taro Kona Srbiji avgusta meseca bila je prva poseta Republici Srbiji na ovom nivou u poslednjih 18 godina. U 2019. Republika Srbija i Republika Koreja obeležile su 30. godišnjicu od uspostavljanja diplomatskih odnosa, a MIP R. Koreje Gang Gjong Hva boravila je u poseti R. Srbiji početkom juna. Srbija je u 2019. naročitu pažnju poklonila i uspostavljanju odnosa sa državama sa kojima još uvek nemamo diplomatske odnose, a cilj nam je da uspostavimo diplomatske odnose sa svim članicama UN-a.\nNa bilateralnom planu postignut je napredak u odnosima sa Sjedinjenim Američkim Državama. Sa američke strane je u više navrata istaknuta podrška SAD ukidanju taksi i nastavku dijaloga Beograda i Prištine. U cilju sadržinskog poboljšanja bilateralne saradnje fokus će biti na jačanju ekonomskog segmenta, realizovanju poseta na visokom i najvišem nivou, uz obezbeđivanja nastavka podrške evropskim integracijama i aktuelnim naporima Srbije na ostvarivanju regionalnog mira i stabilnosti. Nastavljeno je intenziviranje političkog dijaloga i unapređenje saradnje sa zemljama Latinske Amerike i Kariba uzajamnom realizacijom poseta i učešćem zvaničnika iz Srbije na regionalnim skupovima.\nSrbija je nastavila da obnavlja veze sa starim prijateljima iz regiona Afrike i Bliskog istoka. Povećani obim razmene poseta na visokom nivou, kao i brojni sastanci sa šefovima diplomatija država Afrike i Bliskog istoka na međunarodnim skupovima svedoče o spremnosti da se odnosima sa njima daju novi sadržaj i kvalitet. Srbija će nastaviti da podržava i daje aktivan doprinos mirnom rešavanju sporova u Africi i na Bliskom istoku, prvenstveno kroz učešće u mirovnim misijama u kojima je angažovana (u Libanu, Centralnoafričkoj Republici, DR Kongu, Somaliji i Maliju).\nU vezi sa proširivanjem naše diplomatsko-konzularne mreže, posebno bih izdvojio otvaranje Ambasade Republike Srbije u Jermeniji, u decembru, kao i počasnih konzulata u Jedrenu u Turskoj, u Nici u Francuskoj, u prestonici Perua Limi, zatim u Piteštiju u Rumuniji, kao i Konzularne kancelarije u Drvaru u Bosni i Hercegovini. Ministarstvo je započelo proceduru otvaranja Počasnog konzulata u Gruziji sa sedištem u Tbilisiju. Takođe, u julu 2019. godine formalno je doneta Odluka o otvaranju Kulturno-informativnog centra Republike Srbije u Londonu. Sprovođenje ove odluke je u toku, te se očekuje da će KIC, nakon što budu završeni radovi na adaptaciji prostorija, početi sa radom u prvoj polovini 2020. godine. Raduju nas i otvaranja ambasada Kazahstana i Kraljevine Kambodze u Beogradu, kao i diplomatske kancelarije Ambasade Gruzije u Atini sa sedištem u Beogradu i Konzulata Gruzije u Srbiji.\nTokom 2019. Srbija nije bila ništa manje aktivna ni na multilateralnom planu, gde smo intenzivno radili na zaštiti naših interesa u međunarodnim forumima, kao i na davanju doprinosa naše zemlje aktivnostima međunarodnih organizacija. Državna delegacija, predvođena predsednikom Vučićem, imala je zapaženo učešće na generalnoj debati 74. zasedanja Generalne skupštine UN u Njujorku, kao i na ostalim sastancima na visokom nivou pod okriljem UN. Tom prilikom ostvaren je veliki broj susreta sa visokim zvaničnicima država članica UN, kao i sa najvišim predstavnicima ove Organizacije, gde je naša delegacija predstavila naše ključne nacionalne prioritete.\nKao što sam kratko već pomenuo, nastavili smo da aktivno delujemo u cilju sprečavanja članstva tzv. Kosova u različitim međunarodnim organizacijama, što ostaje jedan od prioriteta i u narednom periodu. Uspešno je sprečeno ostvarivanje članstva tzv. Kosova u Evropskoj radio-difuznoj uniji (EBU) i Intraevropskoj organizaciju poreskih administracija (IOTA). Potvrđena je ojačana međunarodna pozicija Srbije, kao i opredeljenost velikog broja država da poštuju pravila međunarodnog prava i principe na kojima se zasniva međunarodni poredak. U novembru prošle godine, tokom 40. zasedanja Generalne konferencije Uneska u Parizu, Srbija je reizabrana u članstvo Izvršnog saveta ove organizacije, u kome će biti do 2023. godine. Svojim aktivnim pristupom i konstruktivnim delovanjem, naša zemlja je, kao dosadašnji član Izvršnog saveta, pružila značajan doprinos ukupnom radu Uneska.\nU pogledu predstojećih aktivnosti, posebno ističemo planirano učešće delegacije Srbije na sednicama Saveta bezbednosti Ujedinjenih nacija u aprilu i oktobru 2020. godine, na kojima se razmatraju redovni izveštaji UNMIK.\nU oblasti bezbednosne politike zadovoljstvo mi je da konstatujem da je Srbija nastavila da konkretno doprinosi svetskoj, evropskoj i regionalnoj bezbednosti učešćem u misijama i operacijama EU i UN i kroz posvećenost Zajedničkoj bezbednosnoj i odbrambenoj politici EU. Srbija trenutno učestvuje u četiri misije EU i pet misija i operacija UN sa 284 pripadnika bezbednosnih snaga i sa procentualnim učešćem žena od 13%. Prema listi UN (kontribucije u UN misijama) Srbija se nalazi na 49. mestu od 122 zemlje, odnosno na 9. mestu u Evropi i prvom mestu u regionu JIE. Kada posmatramo kontribucije u odnosu na broj stanovnika, naša zemlja je 3. po redu kontributor u Evropi.\nPartnerski odnos sa NATO je veoma važan element državne politike Srbije i nastojanja da region bude trajno stabilan. Uprkos teškom nasleđu odnosa sa Alijansom, oličenom u ilegalnom bombardovanju naše zemlje 1999. godine, stalno težimo da unapredimo odnose sa ovim vojnim savezom. Početkom novembra prošle godine uspešno je okončana procedura usvajanja novog ciklusa Individualnog akcionog plana partnerstva između Srbije i NATO (IPAP-a) za period od 2019. do 2021. Politika vojne neutralnosti Srbije ne dovodi se u pitanje, a aktivnosti Srbije i sadržina saradnje, uključujući vojne i druge vežbe sa zemljama koje nisu članice NATO-a, nisu na štetu naših odnosa sa Alijansom i sa pojedinačnim državama članicama NATO-a.\nSituacija na Kosovu i Metohiji predstavlja za Srbiju najveći političko-bezbednosni izazov. Srbija i NATO imaju obaveze u skladu sa Rezolucijom SBUN 1244 i Vojno-tehničkim sporazumom, a primena tih obaveza predstavlja imperativ za obe strane. Od NATO očekujemo da sa razumevanjem sagledava i podržava naše prioritete, što se naročito odnosi na Kosovo i Metohiju. NATO vođena misija KFOR ima poseban značaj za srpsku zajednicu na Kosovu i Metohiji. Smatramo da, nažalost, bezbednosna situacija u Pokrajini zahteva, ako ne veće, bar nesmanjeno prisustvo KFOR. Srbija se snažno protivi transformaciji tzv. „Kosovskih bezbednosnih snaga" u tzv. „Vojsku Kosova", jer se time krši Rezolucija SB UN 1244 i ugrožava regionalna i šira stabilnost.\nParalelno sa bezbednosnom saradnjom sa zapadnim partnerima i NATO, nastavljamo intenzivnu saradnju sa drugim partnerima i prijateljima u svetu, poput RF, Kine i drugih država, a sve u cilju doprinosa globalnom miru i stabilnosti.\nU novoj 2020. godini, u planu je dalje širenje i modernizacija konzularne mreže, kao i podizanje kvaliteta konzularnih usluga našim državljanima u svetu. U kontekstu brojnih slučajeva angažovanja diplomatsko-konzularne službe na zaštiti interesa i prava naših državljana, posebno bih ovom prilikom izdvojio uspešno rešavanje slučaja otmice dece državljanke Srbije Slavice Burmazović.\nU okviru vizne politike, nastavljen je rad na usklađivanju našeg viznog sistema sa standardima i preporukama EU. Istovremeno, inicirane su aktivnosti u cilju liberalizacije viznog režima kroz zaključivanje više bilateralnih sporazuma, tako da će se i u 2020. godini nastaviti sa širenjem kruga zemalja u koje naši državljani mogu putovati bez viza. Državljani Srbije mogu putovati bez vize u 71 zemlju, odnosno u 94 sa diplomatskim i službenim pasošima, a pasoš Srbije je rangiran na 39. mestu prema najnovijoj projekciji Henley Passport Index-u za 2020. godinu.\nOvom prilikom bih pomenuo uspostavljanje „akademskog mosta" između Srbije i Izraela otvaranjem Hebrejskog centra u Beogradu i Srpskog centra u Jerusalimu. Verujem da ovakve aktivnosti dodatno doprinose očuvanju i vrednovanju istorijskih činjenica, kao i univerzalnih vrednosti čovečanstva.\nImajući u vidu značaj očuvanja i modernizovanja arhivske građe, u saradnji sa Narodnom bibliotekom Srbije započeli smo u 2019. godini restauraciju, konzervaciju i digitalizaciju 103 međunarodna ugovora iz Diplomatskog arhiva.\nU okviru Programa saradnje sa dijasporom i Srbima u regionu u toku protekle godine realizovali smo niz projekata u cilju očuvanja nacionalnog i kulturnog identiteta dijaspore i Srba u regionu i zaštite njihovih prava. U 2019. godini u ukupnom iznosu od preko 100 miliona dinara sufinansirano je 414 projekata namenjenih dijaspori i Srbima u regionu. Podržali smo više od 200 omladinsko-sportskih i kulturno-umetničkih događaja i priredbi u inostranstvu i matičnoj državi. Značajan segment od preko 70 projekata pripadaju oblasti podrške organizaciji škola, kampova i edukativnih radionica namenjenih dečjem i omladinskom uzrastu. U cilju unapređenja uslova za učenje srpskog jezika u inostranstvu, izvršena je nabavka, a započeli smo i distribuciju udzbenika, lektire i didaktičkih sredstava za niže razrede osnovnoškolskog uzrasta. U ovoj godini našoj deci u inostranstvu poslaćemo oko 8.000 knjiga.\nVažno je istaći da konstanto radimo na unapređenju i modernizaciji rada samog ministarstva, uz značajnu pažnju koju posvećujemo stalnom obnavljanju i edukaciji diplomatskog i administrativno-tehničkog kadra, kao i unapređenju opštih uslova rada.\nKroz odgovorno i racionalno postupanje, nastojimo da modernizujemo objekte naših DKP, uz kupovinu novih i rekonstrukciju onih koji su već u posedu R. Srbije, kada to finansijske mogućnosti dozvoljavaju.\nTokom 2019. godine potpisano je pet Memoranduma o saradnji između Diplomatske akademije MSP R. Srbije i diplomatskih akademija Tunisa, Malte, Gvatemale, Bahreina i Ekvadora.\nUporedo sa brigom o budućnosti naše diplomatije, brinemo i o čuvanju građe koja svedoči o bogatoj diplomatskoj istoriji naše zemlje. U tom smislu, ističem da je, u saradnji sa Arhivom Jugoslavije, Ministarstvo organizovalo izložbu „100 godina Savremenog diplomatskog arhiva" u decembru prošle godine.\nŽeleo bih posebno da istaknem da su nastavljene naše aktivnosti u okviru Regionalnog stambenog programa koji za cilj ima trajno rešenje stambenog pitanja najosetljivijih kategorija izbeglih i raseljenih lica sa prostora bivše Jugoslavije. U svojstvu predsednika Komisije za koordinaciju procesa trajne integracije izbeglica imao sam priliku da tokom čitave prethodne godine dodeljujem ključeve novoizgrađenih stanova izbegličkim porodicama koje su izgubile domove tokom ratnih sukoba. U Republici Srbiji je do sada useljeno više od 4 hiljade stambenih jedinica, a predviđeno je da to pravo ostvari ukupno 7 hiljada porodica. Ministarstvo spoljnih poslova će nastojati da u saradnji sa našim inostranim partnerima i u narednim godinama budu obezbeđena finansijska sredstva za funkcionisanje Regionalnog stambenog programa, sve dok ne bude u potpunosti rešen problem izbeglih i raseljenih koji se svrstavaju među najugroženije pripadnike našeg stanovništva.\nSiguran sam da naši rezultati u prošloj godini, a naročito naši planovi za predstojeću godinu nisu i ne mogu biti potpuno ostvareni bez pune saradnje sa vama, na čemu vam zahvaljujem i očekujem da tim putem i nastavimo. Najsrdačnije vam želim mnogo uspeha u godini pred nama, kao i svako dobro vama i vašim porodicama.


O Nama | NS Pharm DOO | Distribucija lekova, medicinskih sredstava, dijetetskih suplemenata, kozmetičkih proizvoda\nVeledrogerija NS PHARM DOO NOVI SAD osnovana je 1997. god. sa sedištem u Novom Sadu i najstarija je vojvođanska veledrogerija. Osnovna delatnost NS PHARM-a je distribucija lekova, medicinskih sredstava, dijetetskih suplemenata, kozmetičkih proizvoda i drugih proizvoda namenjenih apotekarskom tržištu.\nDanas je to veledrogerija sa timom veoma motivisanih i uspešnih ljudi. Naš mlad, ali iskusan tim vodi računa o poslovanju i saradnji sa preko 450 apoteka koje posluju kroz svojih više od 1.000 poslovnica, kao i sa 300 domaćih I svetskih proizvođača.\nPoslovanje veledrogerije NS PHARM DOO NOVI SAD se odvija kroz tri organizacione jedinice:\nKomercijala (prodaja i nabavka),\nLogistika (magacin i ekspedicija).\nSa visoko stručnim i motivisanim timom zaposlenih radnika u našoj kompaniji dajemo doprinos razvoju apotekarskog tržišta gde se trudimo da razumemo potrebe apoteka, ispunimo njihove želje i nadmašimo očekivanja, a sve u cilju zadovoljstva krajnjih potrošača/pacijenata.\nOstati prepoznatljiv po kvalitetu, najboljoj usluzi i širokom asortimanu\nCilj nam je da konstantno podižemo nivo kvaliteta usluga u radu sa našim kupcima i budemo lider u disribuciji lekova, medicinskih sredstava, dijetetskih suplemenata, homeopatskih preparata, hrane i opreme za bebe, anatomske obuće, kozmetičkih i drugih proizvoda.\nNS PHARM DOO NOVI SAD je član Grupacije veledrogerija pri Privrednoj komori Srbije.\nNaše poslovanje se obavlja u skladu sa smernicama dobre distributivne prakse (GDP), kao i svim pozitivnim propisima Republike Srbije. NS PHARM DOO NOVI SAD je svoje poslovanje uskladio sa ISO standardima.\nZnačaj sprovedene sertifikacije sistema menadžmenta kvalitetom ISO 9001:2015 je u unapređenju kompanijskog poslovanja koje se odražava na kontinuirano poboljšanje kvaliteta usluga koje pružamo svim svojim poslovnim partnerima i povećanju vrednosti kompanije. Unapređenje poslovanja je naše strateško opredeljenje, a naša dužnost i obaveza je društveno odgovorno poslovanje, odgovornost prema zaposlenima, okolini i široj društvenoj zajednici.\nPotvrđujući naše opredeljenje, uspostavili smo i sistem upravljanja zaštitom životne sredine u skladu sa standardom ISO 14001:2015.\nBrigu o svojim zaposlenima NS PHARM DOO NOVI SAD je dodatno unapredio implementacijom Sistema menadžmenta zdravlja i bezbednosti na radu u skladu sa standardom OHSAS 18001:2007


Rusija uz pomoć gasa širi svoje prisustvo na Pakistan i jug Azije – Nacionalist\nRusija uz pomoć gasa širi svoje prisustvo na Pakistan i jug Azije\nby nacionalist September 3, 2021, 6:58 pm 1.2k Views\nOVIH dana strani mediji pišu da Rusija nastavlja da širi svoje strateško prisustvo u ključnim tačkama na karti sveta.\nU ovom slučaju nije reč o vojsci i floti, nego o energetici, tačnije – o „Pakistanskom toku“.\nU proleće ove godine projekat je preimenovan u „Pakistanski tok“, a ministri energetike obe zemlje saopštili su da su spremni da započnu sa gradnjom u najskorije vreme.\nRealizacija „Pakistanskog toka“ kapaciteta 12,4 milijarde kubnih metara gasa godišnje obezbediće gorivo za nove elektrane, a one će napajati industrijska preduzeća koja se nalaze u Pandžabu, na granici sa Indijom. Ukoliko projekat uspe, gasovod se može pružiti i do prestonice.\nPočnimo od gasovoda TAPI (Turkmenistan – Avganistan – Pakistan – Indija), u kome je Rusija imala ulogu tehničkog garanta, a takođe dobavljača opreme i cevi. Krajnji primalac gasa je Indija, ali sve tranzitne zemlje imaju ogromnu potrebu za gasom i stoga će jasno tražiti svoj udeo ugljovodonika. Što se tiče Pakistana, u skladu sa uslovima projektnog zadatka „Pakistanskog toka“, taj gasovod bi trebalo da se u području grada Multana uključi u gasovod TAPI.\nUkupan kapacitet ta dva gasovoda u toj tački iznosiće 55 milijardi kubnih metara, što u potpunosti odgovara bilo kom od „Severnih tokova“. Imajući takve resurse u rukama, Pakistan će moći da započne masovnu unutrašnju gasifikaciju i dobiće značajan adut za političko suprotstavljanje Indiji, koja drži susedni sporni Kašmir.\nPored toga, formiranje gasnog tržišta u zemlji kao što je Pakistan garantovano će izmeniti svetsko tržište ugljovodonika. Prvenstveno je veoma interesantan Kataru koji će najkraćom rutom iz Persijskog u Omanski zaliv i dalje u Karači moći da isporučuje sopstveni tečni prirodni gas. S tim u vezi, u budućnosti će se isporuke katarskog gasa u Evropu smanjiti, što će još više povećati značaj ruskih gasovoda i isporuka preko njih.\nNe postoji ni najmanja sumnja da je povećana aktivnost u regionu povezana kako sa političkim promenama u Avganistanu, tako i sa završetkom izgradnje gasovoda „Severni tok 2“. Rusija je jasno pokazala da je sposobna da završi bilo koji projekat, čak i pod pritiskom masovnih sankcija.\nOdlazak Amerikanaca iz Avganistana bio je kamen koji je pokrenuo čitavu lavinu globalnih promena. Ako pokret „Taliban“ (organizacija zabranjena u Rusiji) uspe da sačuva zemlju od još jednog totalnog rata svih protiv svih, u najskorije vreme bićemo svedoci borbe za nova energetska, trgovinska i industrijska tržišta.


Odao ih ortak: Čačane policija presrela kada su krenuli u pljačku – Nadlanu.com\nOdao ih ortak: Čačane policija presrela kada su krenuli u pljačku\nObjavljeno 10. maja 2013. / 20:58:37\nBanda uhapšena u kombiju kada su krenuli u novu pljačku\nBanda je mesecima, u regionima Haselt, Houthalen, Beringen, Limburg i Antverpen, obijala i pljačkala radnje, juvelirnice i kuće, a jedna od specijalnosti bila im je i krađa automobila. Kako saznajemo, banda je bila toliko dobro organizovana da su se podelili u nekoliko grupa, svaki je imao svoj region u kom je provaljivao, a ostatak grupe se pridruživao u “akciji”.\n– Sumnja se da je grupa dobija instrukcije iz Čačka, kao i da većina ukradene robe stiže upravo u ovaj grad. Policajci su bili šokirani kada su shvatili da svi banditi iz ovog malog grada u Srbiji – navodi naš sagovornik iz Belgije.\nPoliciji mnogih evropskih zemalja odavno su poznati pljačkaši iz Čačka. Članovi tih grupa odgovorni su, između ostalog, za pljačku osam zlatara i krađu nakita vrednog 3,5 miliona dolara u Austriji. Draško Mladenović (37), optužen da je u Švajcarskoj ukrao sliku Pola Sezana “Dečak u crvenom prsluku”, takođe je Čačanin. Sumnja se da je motiv nekih od uličnih pucnjava, koju su u Čačku sve učestaliji u poslednjih godinu i po dana, svađa oko plena od pljački po inostranstvu.\nPolicija je istragu počela u januaru, kada su stigle prve prijave. Prvo se sumnjalo da je reč o pojedinačnim pljačkama, dok u jednom delu istrage nije otkriveno da je gotovo identičan način i da bandu čini više od deset ljudi. Policija je u martu uhapsila jednog od članova grupe, koji je, kako se sumnja, postao svedok saradnik.\n– Policija je grupu presrela kada su seli u kombi i krenuli u pljačku. Jasno je da su sve hteli da uhvate na “delu”. U kombiju je pronađen i alat, kao i oružje – otkriva sagovornik iz Belgije.\nU čačanskoj policiji kažu da niko od belgijskih kolega niti iz Interpola nije kontaktirao s njima povodom ovog hapšenja. Takođe ističu da nemaju ni nezvanična saznanja o tome o kojoj se grupi radi i da li im je šef stacioniran u Čačku.\nU Upravi za međunarodnu saradnju MUP-a Srbije pretpostavljaju da se radi o ogranku grupe “Pink Panter” koja već godinu i po dana pljačka po zemljama Zapadne Evrope.\n– Vrlo je verovatno da je belgijska policija uhvatila jednog od članova bande i da je on potom odao ostale članove kriminalne grupe – rečeno nam je u policiji.\nU čačanskim kriminalnim krugovima poznata je “belgijska grupa”. Nju čine uglavnom mlađi kriminalci, od kojih je većina iz prigradskog naselja Atenica.


Darkova nekadašnja verenica je spremna da započne posao u srpskoj prestonici kako bi svojim roditeljima smanjila troškove oko naslednika\nMarina Gagić i Darko Lazić vode pravnu borbu oko starateljstva i visine alimentacije za sina Alekseja. Nakon što je pevač tražio da za sina daje svega 25.000 dinara, zbog toga što on živi na selu i pod izgovorom da njegovom nasledniku "ne treba mu više", Gagićeva je odlučila da se Aleksejem preseli u Beograd.\nKako se saznaje, Marina je udarila kontru svom bivšem, te uveliko traži stan u prestonici u koji planira da se preseli sa sinom do kraja godine. Glavni razlog za ovu odluku je, pored alimentacije, i poslovni angažman.\n- Istina je da tražim stan i da ću se uskoro sa sinom preseliti u Beograd. Troškovi oko Alekseja spali su na moju prodicu, što ne mogu više da dozvolim. Dobila sam dobru poslovnu ponudu koju ne smem da propustim jer je pitanje da li će mi se više ukazati - rekla je Marina, koja je priznala da li je na njenu odluku imao uticaj Darkov zahtev za smanjenje alimentacije zbog toga što Aleksej živi na selu.\nInače, kako se saznaje, Marina će raditi na emisiji koja se bavi kuvanjem, a poznato je da su ona i Darko na tome radili dok su bili zajedno.\nDarko Lazić Marina Gagić starateljstvo alimentacija Preseljenje Beograd posao finansije Troškovi


Specijalni tužilac želi da razgovara i sa Trampom\nSpecijalni tužilac Robert Maler želi da, u okviru istrage mešanja Rusije u američke predsedničke izbore, razgovara sa predsednikom Trampom o njegovoj odluci prošle godina da otpusti bivšeg direktora FBI-aja Džejmsa Komija i savetnika za nacionalnu bezbednost Majkla Flina.\nMaler istražuje da li je Tramp ometao pravdu kada je od Komija početkom 2017. godine tražio da odustane od istrage Flinovih kontakata sa tadašnjim ruskim ambasadorom u Vašingtonu, a zatim nekoliko meseci kasnije otpustio direktora FBI-aja koji je tada vodio odvojenu istragu ruskog mešanja.\nPrema navodima američkih medija, još nije poznato da li će Tramp, koji je više puta odbacio optužbe da je njegova kampanja bila u dosluhu sa Rusijom, pristati da razgovara sa Malerom, niti u kojem formatu bi razgovor mogao da se vodi - sa pisanim pitanjima ili lično.\nPredsednik je pre više meseci rekao da bi pristao da se sastane sa Malerovim istražiteljima, ali je nedavno doveo u pitanje neophodnost bilo kakvog razgovora s obzirom na to da, kako je poručio, “nije bilo dosluha”.\nMalerov zahtev Trampovim advokatima da pitaju svog klijenta o odluci da otpusti Flina zato što je lagao potpredsednika Majka Pensa o kontaktima sa ambasadorom Sergejom Kisljakom, zatim Trampov razgovor sa Komijem o eventualnom odustajanju od istrage tadašnjeg savetnika za nacionalnu bezbednost i kasnije otpuštanje direktora FBI-aja, ukazuju na to da je specijalni tužilac sada usredsređen na pitanje ometanja pravde.\nTramp je ranije rekao da nije tačno da je od Komija zahtevao da odustane od istrage Flina.


Turistička ponuda Novog Sada predstavljena brojnim posetiocima, turoperatorima i medijima na ITB sajmu u Berlinu - TONS\nHomepage Blog Turistička ponuda Novog Sada predstavljena brojnim posetiocima, turoperatorima i medijima na ITB sajmu u Berlinu\nInternacionalni sajam turizma u Berlinu, sa višedecenijskom tradicijom održavanja, mesto je susreta preko 10.000 izlagača, iz 180 zemalja sveta. Tokom ovog najvećeg sajma turizma u svetu, pored brojnih sastanaka održavaju i promocije najnovijih trendova u turizmu, naročito kada je reč o kratkim odmorima (City break), poslovnim putovanjima i kongresima (MICE turizam) i drugim inovacijama u sektoru turizma i promocije.\nPrvog dana sajma predstavnici Turističke Organizacije Grada Novog Sada, sastali su se sa značajnim brojem turoperatora kojima je Novi Sad sve zanimljivija “nova” destinacija. U fokusu je kulturna ponuda, s obzirom na titulu grada kao Evropske prestonice kulture, kao i aktivni turizam i rekreativne aktivnosti na Dunavu i Fruškoj gori. Turoperatori koji organizuju putovanja kruzerima se interesuju uglavnom za poludnevne obilaske grada, sa tendencijom da se ponuda proširi na više dana koji bi uključili izlete na Frušku goru i posetu manastirima i vinarijama, kao i salašima u neposrednoj blizini grada.\nZanimljiva je činjenica da je drugi dana sajma obeležio veći broj mladih posetilaca, kojima su u fokusu aktivnosti u prirodi, kao i ” dobar provod” u gradu. Predstavnica Omladinske prestonice Evrope Novi Sad 2019, predstavila je Novi Sad kao omladinsku prestonicu Evrope i planirane aktivnosti, događaje i programe u narednom periodu.


Minusi koji će vas ugrijati: Uz pozorišni Art u mjesec mart - informativa.ba\nMagazin Kultura Minusi koji će vas ugrijati: Uz pozorišni Art u mjesec mart\nMinusi koji će vas ugrijati: Uz pozorišni Art u mjesec mart\n05 Mar 2018 11:36\nBalet Narodnog pozorišta Beograd će na sceni Narodnog pozorišta Sarajevo , a u okviru festivala Sarajevska zima nastupiti sa baletom “ONI“ u koreografiji i režiji istaknutog i višestruko nagrađivanog umjetnika Đorđa Makarevića, u srijedu , 07. marta u 19,30 sati. naizgled mirna i povučena porodica, svojim žrtvama, načinila je da najmanje 15 mladih djevojaka na surov način, izgube svoje nevine živote.\nKoreodrama balet "ONI" dobila je prestižnu nagradu "Terpsihora" za najbolju režiju i koreografiju, kao i nagradu "Belgrade Edit Culture" za najbolju savremenu predstavu. Balet "ONI" gostovao je i na prestižnom "13tom Beogradskom Festivalu Igre" predstavljajući Beograd i Srbiju, rame uz rame sa najvećim baletskim produkcijama i koreografima iz svijeta.\nTakođer pozvana je i na velike i značajne festivale u Meksiku, a sada će sarajevska publika imati mogućnost da vidi ovu sjajnu predstavu u okviru festivala "Sarajevska zima". Uloge tumače prvaci i solisti Baleta Narodnog pozorišta Beograd.Ulaznice su u prodaji po jedinstvenoj cijeni od 10 KM.\nOznake: #Narodno pozorište Sarajevo #Sarajevo #BiH


srbijasport.net - Vesti - Esports - Srbija i Bosna i Hercegovina dodate na listu FIFA Global Series zemalja\nPetak, 27.05.2022 18:10\nFoto: EA Sport/FIFA\nEA Sports je pred početak nove takmičarske sezone u okviru FIFA Global Series uvrstio Srbiju i Bosnu i Hercegovinu na listu Global Series zemalja koje imaju pravo takmičenja.\nLepa vest koja je obradovala sve ljubitelje ove fudbalske simulacije osvanula je juče na zvaničnom sajtu EA Sports. FIFA Ultimate Team igrači sa prostora Srbije i Bosne i Hercegovine od sada će moći da prijavljuju svoju državu kao mesto prebivališta, što će umnogome olakšati takmičarima sa prostora Balkana da učestvuju u Global Series kvalifikacionim turnirima.\nOd zemalja iz regiona jedino su Hrvatska i Bugarska bile deo svetskog takmičenja, a ono što je iznenađujuće je da Slovenija još uvek nije dobila svoje mesto.\nPored Bosne i Hercegovine i Srbije još 14 zemalja se našlo na novoj listi Global Series, među kojima su i Kipar, Dominikanska republika, El Salvador, Gruzija, Gana, Honduras, Kazahstan, Kenija, Letonija, Liban, Mongolija, Nigerija, Panama, kao i Trinidad i Tobago. Jedini igrač sa područja Balkana koji je ikada uspeo da se domogne LAN završnice nekog Global Series eventa je hrvatski Xbox takmičar Filip Babić ”FIFAFico”, kome je to pošlo za rukom pre dve godine u Bukureštu.\nZajednica FIFA igrača u regionu je jedna od najbrže rastućih. Pored regionalne Adria lige koja se uspešno održava već četvrtu sezonu za redom, Srbija ima i jednog od najuspešnijih Ultimate Team takmičara sa ovih prostora Miloša Majdevca, koji nastupa za Crvenu zvezdu eSports pod nadimkom ”brstimir”. Osim Brstimira među najboljima u regionu su i Esad Memić, igrač Osijeka i šampion pete sezone Adria lige, kao i Tarik Novo, dvostruki uzastopni šampion Balkana i takmičar organizacije Vision eSports.


Nedelja predškolskog sporta - Ozon Media\nSremska Mitrovica – Sportski savez Grada Sremska Mitrovica je pod pokroviteljstvom Gradske uprave za kulturu i sport krenuo u obeležavanje nedelje predškolskog sporta koja se obeležava na celoj teritoriji Republike Srbije.\nTokom cele nedelje biće organizovani poligoni u kojima će deca predškolskog uzrasta da se takmiče.\nU ovim takmičenjima neće biti pobednika, svaki mališan će dobiti diplomu za osvojeno prvo mesto.\nDanas i tokom cele nedelje, učesnici su predškolci ustanove „Pčelica“ a danas na Atletskom stadionu je vrtić „Đurđevak“.\nNačelnik Gradske uprave za kulturu i sport, Vasilj Ševo rekao je da mu je veliko zadovoljstvo prisustvovati jednom ovakvom događaju i da nema ništa lepše od mladih sportista koji tek počinju da se bave sportom.\n„Jedan od najvažnijih segmenata u razvoju deteta je sport, a naročito predškolski sport. Grad Sremska Mitrovica je učestvovao na mnogim sportskim takmičenjima, kako opštinskim, republičkim tako i u međuokružnim i upravo je bazu za takva takmičenja stekla u ovakvim manifestacijama gde se ova dečica lagano rastrčavaju. Mi pre svega moramo da stvorimo uslove da su deca u predškolskom uzrastu organizovana u smislu vežbanja, da redovno vežbaju. Na taj način razvijaju svoje telo i svoj duh, postaju socijalna i uče da se druže, možda jednog dana neko od njih postane i profesionalni sportista. Zaista ćemo ovakve manifestacije sprovoditi što više, cilj nam je da imamo takvu bazu kako školskog tako i klubskog sporta na nivou grada Sremska Mitrovica.“ rekao je Ševo.\nVesna Lukić, defektolog PU „Pčelica“ rekla je da deca treba da se bave sportom, da je sport jako važan za sam razvoj dece, i podržala je inkluziju u predškolskim ustanovama.\nDeci koja su učestvovala je bilo zanimljivo a najviše im se dopala aktivnost provlačenja lopti kroz razne prepreke.


NIKO JE NE PREPOZNAJE Evo u kakvom izdanju smo uhvatili Seku Sablić na ulicama Beograda\nGlumica je zamaskirana prošetala Vračarom, a onda strpljivo čekala zeleno svetlo kako bi prešla ulicu. Ona je iskoristila slobodno vreme da završi neke privatne obaveze koje su joj se nagomilile dok je bila angažovana.\nLegenda domaćeg glumišta Jelisaveta Seka Sablić šeta prestonicom kao sav normalan svet. Naš paparaco zatekao poznatu glumicu kako na Vračaru šeta u popodnevnim časovima.\nNo, kako je bilo hladnije vreme glumica je nosila kaput i maramu preko glave kako bi se utoplila, dok je na licu imala naočare. Jelisaveta je iskoristila pauzu od pozorišnih predstava da završi privatne obaveze, te da se nađe sa prijateljicom na kafi.\nSeka Sablić se priključila seriji "Sinđelići" i odmah je otkriveno KAKO SE PONAŠA PREMA GLUMCIMA\nSeku uskoro očekuju novi poslovni poduhvati koje je davno ugovorila. Neka od poslednjih izdanja Seke Sablić u javnosti pronaći ćete u galeriji.\nFoto: Tarif Mansouri / Promo\nFoto: Nenad Petković / Promo\nJelisaveta - Seka Sablić sa Lenkom Udovički i Slavimirom Stojanovićem\nJelisaveta - Seka Sablić i Marko Janketić u predstavi "Tako je kako vam se tako čini"\n"VOLI SVOJE, POŠTUJ TUĐE" Naša poznata glumica prošetala ulicama u NESVAKIDAŠNJEM IZDANJU, pa pokrenula lavinu komentara


Preporučeno je i da konkurišu za podsticajna sredstva u okviru programa "500 zadruga u 500 sela", i ponuđeno da za sve zainteresovane organizovaju posete mini-pivarama uz stručna predavanja o tehnologiji proizvodnje i >> Pročitaj celu vest na sajtu Radio Televizija Vojvodine << prednostima udruživanja.\nMinistar u vladi Srbije Milan Krkobabić i akademik Dragan Škorić posle konsultacija s profesorom Janom Kižgecijem i predsednikom Udruženja malih i nezavisnih pivara Srbije Dejanom Smiljanićem poručili su da proizvodnja zanatskog piva u mini pivarama može da bude isplativ posao.\nU Srbiji je trenutno ima oko 40 registrovanih zanatskih pivara, od kojih je 10 u Beogradu gde je i potražnja takvog piva velika.\nInstalisani kapaciteti svih pivara u Srbiji su oko 12 miliona hektolitara, a godišnja proizvodnja nekoliko godina unazad je oko pet miliona hektolitara piva u čemu zanatska piva učestvuju sa manje od jednog procenta.\nKako se navodi u saopštenju, ministar Krkobabić ističe potrebu da se Srbija u finalnoj proizvodnji ubuduće više bazira na domaćim sirovinama.\n"Moramo znatno da povećamo proizvodnju neopravdano zapostavljenog domaćeg hmelja, koji po svojim osobenim svojstvima sa našeg geografskog područja, može da bude upečatljiv sastojak domaćeg zanatskog piva", izjavio je on.\nDodao je da je proizvodnja zanatskog piva kako u urbanim sredinama ali i u okviru poljoprivrednih gazdinstava nezaobilazan deo ukupne turističke ponude, a posebno seoskog turizma.\nČlan Nacionalnog tima za preporod sela Srbije profesor Kižgeci koji je stručnjak za hmelj ocenio je da u Srbiji ima dovoljno sirovina za proizvodnju zanatskog piva.\n"Pivskog ječma, od koga se proizvodi pivski slad, zatim hmelja, koji daje gorčinu i koji je obavezan sastojak u proizvodnji zanatskog piva, u Srbiji ima dovoljno, a hmel? bismo mogli da proizvodimo i za izvoz", izjavio je on i dodao da domaći hmelj može da bude konkurenstan američkim i nemačkim sortama.\nPredsednik Udruženja malih nezavisnih pivara Srbije Smiljanić, suvlasnik pivare Blek Turtl naveo je da posle Beograda, mini-pivara najviše ima u Novom Sadu i Pančevu.\n"Kapacitet se kreće od 100 do 2.000 litara po jednom kuvanju, a najznačajnija razlika zanatskog od standardnog piva je što se za zanatsko pivo koriste sirovine u izvornom obliku, a fermentacija, odležavanje se rade na tradicionalan način", objasnio je on.\nPredložio je da država pomogne tako što će omogućiti ravnopravnu prodaju zanatskog piva sa ekskluzivnim prodavcima - proizvođačima.\nUlaganje u mini-pivaru može da iznosi od nekoliko hiljada do nekoliko stotina hiljada evra, a Branko Popović iz somborske pivare Ravangrad predlaže za manje domaćinstvo ili salaš proizvodnju piva u mini pivari kapaciteta 250 litara a vraćanje uloženog novca može da se očekuje za oko pet godina.\nU 2018. godini Srbija je izvezla 1.3 miliona hektolitara piva u vrednosti 43,3 milona evra, dok je uvozeno 343.968 hektolitara što je 14,2 mil evra.\nPivo izvozimo oko 42 odsto u BiH, sledi 23 procenta izvoza u Bugarsku, pa izvoz u Crnu Goru, Mađarsku, i Hrvatsku, dok najviše uvozimo iz Slovenije.\nGrupacija proizvođača piva u Republici Srbiji godinama insistira na smanjenju fiskalnih nameta, jer od ukupne cene piva više od 35 odsto pripada akcizi, što je najviše u regionu.\nCapital.ba: Ulaganja u mini pivare se vraćaju nakon pet godina\nBlic: Ulaganje u mini pivare ISPLATIVO za pet godina\nBeograd -- Nacionalni tim za preporod sela Srbije pozvao je povratnike iz inostranstva i druge građane da ulože svoj novac u mini-pivaru i proizvodnju zanatskog piva...Kako je ocenilo to telo, to je ulaganje koje se može isplatiti za pet godina..Preporučeno je i da konkurišu za podsticajna sredstva...


"Par-nepar" u Njujorku zbog Sendi i "noristera"\nGuverner Majkl Blumber uveo vanredno stanje sa snabdevanjem goriva zbog toga što samo četvrtina pumpi u gradu radi\nStanovnici istočne obale SAD, koji se još nisu oporavili od superoluje Sendi, sada su suočeni i sa snegom, koji je na ionako teško pogođena područja naneo takozvani „norister“ (istočni severac). U delovima Konektikata i Nju Džersija palo je više od 30 cm snega, dok je u Njujorku od juče na snazi vanredno stanje što se tiče snabdevanja benzinom, takozvani sistem „par-nepar“.\nNova oluja donela je sa sobom jak vetar i vlažan, težak sneg koji je prekrio gradove i mesta u kojima se ljudi i dalje oporavljaju od naleta uragana Sendi. I ponovo su nastupili hladnoća i mrak.\nU Njujorku i Nju Džersiju, 60 hiljada ljudi koji su tek dobili struju posle superoluje „Sendi“, ponovo su ostali bez nje.\n„Ovo nas verovatno vraća nazad za jedan dan, mislio sam da će svi dobiti struju do četvrtka uveče, ili petka ujutro, a sada će to biti subota uveče, ili nedelja pre podne“, rekao je guverner Nju Džersija Kris Kristi.\nZbog „noristera“ je otkazano najmanje 1.700 letova, dok je njujorška policija bila prinuđena da zatvori centralnu gradsku stanicu Pensilvanija zbog prevelikog broja putnika\n"Želim da idem kući, izgleda da nas majka priroda ne voli", rekao je jedan od tih putnika.\nStanovnici oblasti koje leže na nižoj nadmorskoj visini u Nju Džersiju ponovo su bili prinuđeni da se evakuišu, a oluja je čak primorala i pripadnike Federalne agencije za vanredne situacije i Crvenog krsta da odu sa Steten Ajlenda.\nU međuvremenu, gradonačelnik Njujorka Majkl Blumberg naredio je racionisanje kupovine benzina zbog nestašice prouzrokovane činjenicom da je samo četvrtina pumpi u gradu – otvoprena.\nPrema dobro poznatom modelu, vozačima je - u zavisnosti od toga da li im se registarske tablice završavaju na paran ili neparan broj - dozvoljno da kupuju samo svakog drugog dana. Izuzeti su taksiji, vozila hitne pomoći i autobusi. Sličan sistem uveden je u Nju Džersiju još prošle subote, ali neki Njujorčani sumnjaju u njegovu efikasnost.\n"Mislio sam da će pomoći, ali vidim vozila sa parnim brojevima kako čekaju red i prolaze, tako da nisam baš siguran. Tamo je i policija, ali ne želim da ih dozivam, ali ako je to pravilo, a policija ga ne sprovodi, ne vidim koliko nam to znači. Opet sam prilično dugo čekao red", kaže Brajan, dok Marija Peres dodaje:\n"Mislim da bi trebalo da ujutru budu neparni, a uveče parni brojevi. Ne bi trebalo da bude ceo dan parni ili neparni, već svakog dana pola jedni pola drugi".\nA sa nestašicama i dugim redovima, kako to obično biva – dolaze razmirice, svađe i obračuni pesnicama.\n"Prva tuča se dogodila tamo, bilo je kao Roki 7“, pričao je novinarima Viktor Vergara.


Ponovo pojačan priliv migranata na područje USK - Bolja Strana\nNaslovnica Vijesti Ponovo pojačan priliv migranata na područje USK\nČlanovi Operativne grupe za koordinaciju aktivnosti i nadzora nad migrantskom situacijom u Unsko-sanskom kantonu potvrdili su ponovni pojačani priliv migranata i izbjeglica u taj dio BiH.\nPrihvatni kampovi u Bihaću, Velikoj Kladuši i Cazinu mogu zbrinuti do 2.500 ljudi, tako da trenutno veliki broj osoba boravi na javnim površinama i u napuštenim objektima bez ikakve kontrole.\n“Danas sigurno imamo oko 1.500 migranata na ulicama i u napuštenim objektima, što nam predstavlja veliki sigurnosni i zdravstveno – epidemiološki problem. Zbog toga smo ponovo tražili pomoć od nadležnih državnih institucija, jer su kapaciteti svih ovdašnjih prihvatnih kampova popunjeni ili odavno nadmašeni. Na primjer, zamišljeno je da u Miralu bude smješteno 700 ljudi, a trenutno ih tamo boravi oko 950”, kazao je ministar unutrašnjih poslova Unsko-sanskog kantona Nermin Kljajić.\nJoš jednom je poslat apel za otvaranje prihvatnih kampova van područja Unsko-sanskog kantona, odnosno izmještanje ljudi koji se u Bihaću i Velikoj Kladuši ne mogu adekvatno zbrinuti.\n“Neophodna nam je pomoć, s obzirom na to da su svi smještajni kapaciteti popunjeni, a svjedočimo svakodnevnom dolasku i pojačanom kretanju migranata i izbjeglica. Mora se naći neko rješenje za veliki broj ljudi na ulicama i barem ovaj višak u Miralu. Tu ćemo morati maksimalno pojačati kontrolu i na taj način reducirati broj smještenih ljudi u ovom velikokladuškom centru, ukoliko želimo kontrolirati sigurnosnu i epidemiološku situaciju”, riječi su kantonalnog premijera Mustafe Ružnića.\nPotvrđeno je i da će inspektori Kantonalne uprave za inspekcijski nadzor u saradnji sa pripadnicima Ministarstva unutrašnjih poslova USK od danas vršiti pojačanu kontrolu iznajmljivanja privatnog smještaja osobama koje ilegalno borave u državi, odnosno kantonu.\nPrethodni članakOdlazak još jednog doktora: Preminuo Adnan Burina\nNaredni članakNekropolu Radimlja lani obišlo 85 posto manje turista, nadaju se boljoj sezoni


Vučić: Srbi moraju da žive u miru s Bošnjacima\nBeta 16. marta 2017. 20:05\nPremijer Srbije Aleksandar Vučić izjavio je danas da je teško ujediniti zemlje Zapadnog Balkana oko političkih tema, ali da je važno to da su svi saglasni da ekonomija može da pomeri region unapred.\nVučić je za Televiziju BN ocenio da, bez obzira da li se to dopada ili ne dopada Banjaluci i Sarajevu, Srbi s Bošnjacima moraju da žive u miru, a oni koji to ne razumeju, ne mogu razumeti ni kakva je budućnost i Srbije i srpskog naroda u celini.\nUpitan da li može uticati da u BiH dodje do neke vrste pomirenja, ili bar do dijaloga Srba i Bošnjaka, premijer Srbije je rekao da on na to ne može uticati, naglasivši značaj odnosa Srba i Bošnjaka za mir i stabilnost u regionu.\n„Ne mogu da utičem, ali mogu da govorim ono što mislim i onda kada se to ne dopada nekome u Sarajevu ili u Banjaluci. Pritom, čini mi se da odmeravam svaku reč i svako slovo koje izgovorim o BiH, znajući koliko je politički trusno područje“, istakao je Vučić.\nOn je dodao da smatra da to čini na korektan način, mada za to „uvek plati cenu, jer niko time nije zadovoljan“.\n„Za mene je važno da ljudi žive u miru i da mi sa Bošnjacima moramo da živimo u miru. Onaj ko to ne razume, čini mi se da ne razume ni kakva je budućnost i Srbije i srpskog naroda u celini“, rekao je Vučić, dodavši da je to rekao i na današnjem sastanku premijera zemalja Zapadnog Balkana u Sarajevu.\nOn je rekao da je tokom tog skupa „bilo varnica“ izmedju njega i prištinskog premijera Ise Mustafe, precizirajući da mu je rekao da su vlasti Kosova u poslednjih desetak dana napravile pet „teških faulova“.\n„Prvo želja za formiranjem vojske Kosova, suprotno Briselskom sporazumu, donošenje rezolucije o prekidu dijaloga s Beogradom – ne znam šta je smisao, šta hoće i kako hoće da rešavaju probleme, ako ne razgovorom i dijalogom. Zatim, donošenje odluke o otimanju imovine Republike Srbije na Kosovu, i evo, i danas je EU reagovala protiv toga“, rekao je Vučić.\nPo njegovim rečima, portparolka EU Maja Kocijančič izjavila je danas da je to kompleksno pitanje i da o tome mora da se razgovara u Briselu i da to „ne može baš tako kako je neko zamislio“.\n„Dalje, oni spremaju donošenje još jedne strašne odluke, a to je formiranje Specijalnog odeljenja za sudjenje Srbima. Sve suprotno onome što smo razgovarali u Briselu i ne razumem čemu tolika nervoza, odjedanput, ali to pokazuje da nekima ne ide onako kako su planirali“, rekao je Vučić.\nGovoreći o predsedničkim izborima u Srbiji, on je kazao da će biti onako kako narod kaže, pa tako i da pobedi u prvom krugu.\n„Dakle, moguće je to, moguće je da izgubim u prvom krugu, moguće u drugom krugu. Deset veoma snažnih kandidata se udružilo i njih desetorica su protiv mene“, rekao je Vučić.\nZaev se nada rešenju sa BUG, ali ne isključuje veto\nKod Cresa se zapalio brod, poginula jedna osoba\nZaev veruje da će sporna pitanja sa Bugarskom rešiti do 10.…\nDevojku pitali koja joj je najnebitnija aplikacija, njen…\nPlenković: Milanović je nasilnik koji ništa ne radi\nZašto su Crnogorci tako visoki?\nČim se rode, izdužuju se kroz krevetac da vide gde je Beograd!


Varhelji: EU će pomoći da međustranački dijalog bude uspešan – Dnevni Magazin\nVarhelji: EU će…\nVarhelji: EU će pomoći da međustranački dijalog bude uspešan\n“Imali smo uspešnu posetu predsednika Srbije Briselu i uspešne razgovore po tom pitanju. Verujem da smo videli posvećenost da će to biti prioritet. Mi ćemo uložiti kapacitete da pomognemo dijalog i da to bude uspešna priča”, rekao je Oliver Varhelji nakon obilaska Instituta “Batut”.\nOn je to rekao odgovarajući na pitanje novinara o međustranačkom dijalogu u Srbiji i stanju demokratije u slučaju da opet dođe do bojkota izbora, ali je naglasio da je u došao u Srbiju da donese vakcine, a ne da razgovara na tu temu.\nVarhelji je danas obišao Institut “Batut” s ministarkom Jadrankom Joksimović i šefom Delegacije EU u Srbiji Semom Fabricijem, a povodom prve isporuke 1.170 vakcina koje su deo donacije od ukupno 651.000 doza namenjenih Zapadnom Balkanu.\nVučić sa Bocan-Harčenkom o saradnji, “sputnjiku”, Danu pobede nad fašizmom


Petar Janković trenutno živi i radi u SAD gde predaje na Indiana University Jacobs School of Music u Blumingtonu. Završio je Muzičku akademiju u Beogradu na odseku za gitaru, u klasi profesora Srđana Tošića.\nGodine 1996, pozvan je u Sjedinjene Američke Države na postdiplomske studije, gde je završio prestižni Artist diploma program i magistarske studije, u klasi profesora Ernesta Bitetija. Janković intezivno koncertrira (preko 30 koncerata u sezoni) i drži majstorske kurseve širom SAD-a. Izdao je tri solistička CD-a koja su dobila izuzetne kritike širom sveta. Kao najveće vrline, kritičari često ističu Jankovićevu umetničku izražajnost, upečatljiv i originalan pristup interpretaciji i tehnički virtuozitet. Od 2010. Janković nastupa sa svojim Petar Janković Ensemble.


Srbiji sve vreme ispostavljaju nove i nove zahteve da ne bi ušla u EU! | NetLineSystem.com\nSrbiji sve vreme ispostavljaju nove i nove zahteve da ne bi ušla u EU!\n10.07.2019 Saga o srpskom pristupanju Evropskoj uniji nema izgleda da se uskoro završi. Pred našom zemljom, osim formalnih uslova, koji su sadržani u poglavljima za pregovore, koja se postupno otvaraju, nalaze se i neformalni, politički uslovi, koje iznose ili zvaničnici EU, poput komesara za proširenje Johanesa Hana, ili neki od visokih funkcionera članica EU.\nSaga o srpskom pristupanju Evropskoj uniji nema izgleda da se uskoro završi.\nPred našom zemljom, osim formalnih uslova, koji su sadržani u poglavljima za pregovore, koja se postupno otvaraju, nalaze se i neformalni, politički uslovi, koje iznose ili zvaničnici EU, poput komesara za proširenje Johanesa Hana, ili neki od visokih funkcionera članica EU.\nKao hladan tuš zazvučala je poruka francuske ministarke za evropske poslove Natali Loazo da sadašnje stanje EU ne omogućava nova pridruživanja.\nU Francuskoj, u izbornoj kampanji za Evropski parlament, svega dvoje od 12 nosilaca izbornih lista podržalo je ulazak Srbije u EU — Žan Kristof Lagard iz Unije demokrata i nezavisnih (UDI) i Rafael Gliksman iz redova socijalista.\nSlični tonovi Srbiji dolaze i iz Nemačke — poznate su posete nemačkih parlamentaraca sa listama uslova koje naša zemlja mora da ispuni kako bi se pridružila „porodici evropskih nacija“.\nI iz Francuske i iz Nemačke ističe se nekoliko „imperativnih uslova“ za ulazak Srbije u EU, od kojih su neki sadržani i u pregovaračkim poglavljima — vladavina zakona, nezavisnost pravosuđa, suzbijanje korupcije i sloboda medija.\nMeđutim, među uslovima se nalaze i oni koji se vode pod „normalizacijom bilateralnih odnosa“, što za Srbiju znači normalizacija odnosa između Beograda i Prištine.Zvaničnici EU i političari iz zemalja članica već skoro dve decenije iznova i iznova Srbiji ispostavljaju nove političke uslove ili iz rukava vraćaju stare.\nNekada je to normalizacija odnosa sa Prištinom, uvođenje sankcija Rusiji, dobrosusedska saradnja sa svim državama u regionu, saradnja sa međunarodnim pravosudnim institucijama, a protiv srpskih državljana...\nSada je Johanes Han iz rukava izvukao stari zahtev da Srbija osudi zločin u Srebrenici — u EU nema mesta za one koji negiraju genocid i sve druge presude međunarodnih sudova, rekao je on.\nRealnost u procesu pristupanja Srbije EU govori da je ovaj proces izuzetno otežan, ocenjuje analitičar beogradskog Instituta za evropske studije Aleksandar Gajić. Sigurno je da najmanje u sledećih deset godina od učlanjenja Srbije u EU nema ništa, kaže on.\nMnogi značajni faktori unutar EU, poput Francuske i Holandije rezolutno su protiv proširenja Unije.\nPriča o proširenju se veštački održava otvaranjem pregovaračkih poglavlja, ali se fabrikovanjem novih uslova priča odgađa.\nNa, kako kaže Gajić, lukav način, zamenom teza, stalnim ponavljanjem ranijih političkih zahteva ili izmišljanjem novih, podiže se lestvica i onemogućava se njihovo ispunjavanje.\nI ne samo to, takva politika kvari odnose među balkanskim državama, čime se stvaraju uslovi da se proširenje ne realizuje.\nU Hanovoj izjavi Gajić vidi, kako kaže, koordiniranu akciju koja bi Srbiji trebalo da oteža, ne samo pristupanje EU, već i da oteža odnose Srbije i BiH i pokušaje Srbije da te odnose relaksira.\nEU na ovaj način dobija izgovor za usporavanje pregovora jer ispada da je ona voljna da ih nastavi, dok je Srbija označena kao neko ko ne ispunjava uslove, a sa druge strane, otklanja se priča o nesposobnosti EU da posreduje u dijalogu između Beograda i Prištine koji su zapali u ćorsokak, smatra Gajić.\nSrbija, usmeravanjem priče u drugom pravcu, ispada krivac, dok krivica Prištine za propast briselskog dijaloga ostaje skrajnuta.\nJohanes Han, čije su šanse da ostane evropski komesar za proširenje, prema Gajićevoj oceni, dosta dobre, vrši lukavu zamenu teza, kojom preusmerava pažnju javnosti EU sa ključnih problema i neuspeha EU na Balkanu i prebacuje odgovornost na Beograd, umesto na Brisel i Prištinu, koja je glavni uzrok nestabilnosti na ovim prostorima.


Nezapamćena tragedija kod Medveđe: Dečak (12) izvršio samoubistvo očevim pištoljem\nKurir\t12.02.2019 09:15\nDvanaestogodišnji dečak iz sela Negosavlje kod Medveđe izvršio je samoubistvo očevim pištoljem, pucajući sebi u usta\nDečak N. M. (12) iz sela Negosavlje kod Medveđe izvršio je sinoć samoubistvo pucajući sebi u usta očevim pištoljem, a pored njegovog beživotnog tela pronađeno je oproštajno pismo upućeno roditeljima.\nOva nezapamćena tragedija u opštini Medveđa dogodila se oko 18 sati u porodičnoj kući, kada je poziv u pomoć stigao u Dom zdravlja Medveđa, ali lekari nisu ništa mogli da učine jer dečak nije davao znakove života, potvrđeno je nezvanično Jugmedii.\nDečak je bio učenik 6. razreda OŠ „Radovan Kovačević“ u Medveđi. Takođe prema potvrđenim informacijama, dečak je očev pištolj izvukao iz zaključane ladice, koju je obio.\nPorodica ima još jedno dete, mlađu devojčicu, a majka dečaka koji je digao ruku na sebe je trudna. Meštani kažu da je reč o dobroj porodici i da nikada ništa nije ukazivalo na moguću tragediju. Uviđaj na licu mesta obavili su nadležni iz Višeg tužilaštva Leskovac.


Dogovorena strateška saradnja pošta Srbije i Republike Srpske – Balkanekspresrb.rs\nVršilac dužnosti direktora JP „Pošta Srbije“ Zoran Đorđević razgovarao je u Banjaluci, na odvojenim sastancima, sa predsednicom Republike Srpske Željkom Cvijanović i direktorom preduzeća „Pošte Srpske“ Miladinom Radovićem o jačanju i širenju saradnje pošta Srbije i Srpske, kao osnovi za čvršće povezivanje građana i privrede dve zemlje.\nNa sastanku sa predsednicom Republike Srpske Željkom Cvijanović, koji je održan na njenu inicijativu, u fokusu su bili strateški projekti saradnje, posebno u oblasti poštanskog saobraćaja i logističkih usluga kao ključnih elemenata međudržavne saradnje koja je dogovorena tokom posete predsednika Srbije Aleksandra Vučića Republici Srpskoj ranije ove nedelje.\nNakon razgovora sa predsednicom Cvijanović, Zoran Đorđević imao je radni sastanak direktorom preduzeća „Pošte Srpske“ Miladinom Radovićem na kom su utvrđene zajedničke aktivnosti u okviru strateške i operativne saradnje pošta Srbije i Srpske.\n„Strateški projekti u oblasti poštanskog saobraćaja, logističkih i informatičkih usluga koje ćemo zajedno razvijati ne samo da će dodatno učvrstiti neraskidive veze između Srbije i Republike Srpske, već će doprineti sveukupnom razvoju privrede i unapređenju kvaliteta života građana obe zemlje. Istovremeno, Pošta Srbije će pružiti punu stručnu pomoć i podršku poslovnim aktivnostima Pošte Srpske“, izjavio je nakon sastanka u Banjaluci Zoran Đorđević, v.d. direktora Pošte Srbije.


UDO AJHLINGER: Mi smo jedan od najvernijih poslovnih partnera Srbije - Nira Press\nPočetna » UDO AJHLINGER: Mi smo jedan od najvernijih poslovnih partnera Srbije\nPrisutni smo ovde već dugi niz godina i planiramo dalje investicije i proširenje kapaciteta u regionu. Ovaj pravac poslovanja može nas usmeriti ka stvaranju još veće industrijske baze u korist kako naše kompanije, tako i lokalne privrede\nKompanija Simens je voljna da investira dalje u srpsko tržište i da ponudi svoje tehnološke kompetencije. Trenutne naše investicije isplaćuju se samo zahvaljujući nekoliko projekata koje smo dobili u zemljama u okruženju. Neophodan nam je značajan rast za dalje investicije jer naša politika nije uzimanje subvencija. Mi poslujemo na prostorima Srbije 130 godina i planiramo da ostanemo bar još 100, ukoliko smo dobrodošli.\nOvako je glasio komentar Uda Ajhlingera (Udo Eichlinger), generalnog direktora kompanije Simens (Siemens) d.o.o. Beograd, na pitanje Magazina Biznis: koja je vaša poruka vlastima u Srbiji, a koja privrednicima za 2017. godinu. U razgovoru za naš magazin gospodin Ajhlinger ističe da su uspešno poslovali u 2016. godini i podseća na izjavu Džoa Kezera, predsednika i glavnog izvršnog direktora Simens AG, da je „poslovna godina koja se upravo završila bila jedna od najsnažnijih u istoriji kompanije Simens“.\n• Kako je u okviru toga poslovala kompanija Simens u Srbiji i koje ste rezultate ostvarili?\n– U poslovnoj 2016. godini kompanija Simens AG je višestruko prevazišla sve zadate ciljeve. Zahvaljujući izuzetnom zalaganju našeg tima u Srbiji uspeli smo da postignemo postavljene ciljeve, te sam više nego zadovoljan ostvarenim poslovnim rezultatima. Sve naše divizije su završile započete projekte, ali i potpisale nove ugovore u oblastima energetike, industrije i saobraćaja, dok će Simens nastaviti da unapređuje infrastrukturu u Srbiji kao i u prethodnih 130 godina.


Seavus organizuje vebinar “Put digitalne transformacije u bankarskoj industriji: ostvarivanje očekivanja korisnika sa IT uslugama“ – IKT Klaster Centralne Srbije\nSeavus organizuje vebinar “Put digitalne transformacije u bankarskoj industriji: ostvarivanje očekivanja korisnika sa IT uslugama“\n15.04.2021. – Kompanija Seavus®, jedna od vodećih kompanija za razvoj softvera i IT konsultantskih usluga u regionu, 27.04. sa početkom u 11 časova organizuje besplatni vebinar na temu: “Put digitalne transformacije u bankarskoj industriji: ostvarivanje očekivanja korisnika sa IT uslugama“. Glavna ideja ovog vebinara jeste da se pruži uvid u savremene trendove i sve izazove sa kojima se banke danas susreću, kao i da se pokažu primeri dobre prakse o načinima kako tehnologija može da podrži sve ovo.\n„Veliko nam je zadovoljstvo da organizujemo ovaj vebinar gde ćemo imati priliku da diskutujemo o trendovima u bankarstvu i fintech-u,“ Rekla je Tatjana Boševska, menadžer divizije koja se bavi isključivo IT rešenjima za bankarsku industriju. Ona ističe da je ovo jedinstvena prilika da se čuju predstavnici banaka i eksperti iz ove oblasti, njihovi konkretni problemi na putu digitalne transformacije, kao i predstave IT rešenja uz pomoć kojih su ove probleme prevazišli.\nSamo neke od tema o kojima će stručnjaci iz bankarske industrije diskutovati su: digitalno iskustvo korisnika, otvoreno bankrastvo, modernizacija bankovnih sistema, izazovi sajber bezbednosti i bezbednost podataka.\nSvi koji su zainteresovani da se priključite se diskusiji o mogućim načinima prevazilaženja izazova, sa kojima se banke i finansijske institucije danas susreću, putem IT tehnologija i usluga, mogu da se prijave na ovaj besplatnoi vebiran putem ovog linka.\nBanking divizija ima preko 130 eksperta i već 20 godina uspešno pruža IT usluge u dizajnu, razvoju i integraciji sistema modernih bankovnih IT rešenja.\nNajveći ICT holding u Češkoj republici. Grupa u svom sastavu sadži kompanije Seavus, AUTOCONT, Cleverlance, DataSpring, AEC, Cloud4com and Internet Project. Kompanije ARICOMA Grupe pružaju širok sprektar usluga, od dizajna ICT arhitekture, preko infrastructure i Cloud servisa i implementacije korporativnih aplikacija, do razvoja sopstvenih softverskih rešenja i pružanja outsoursing usluga. Prošle godine je ukupni prihod grupe premašio 7 milijardi kruna.


MyCity » Filmovi » O bubicama i herojima\nPoslao: 22 Apr 2012 00:39\nTrejler igrano-animiranog filma “O bubicama I herojima” reditelja Petra Pašića, uspešno je predstavljen na ovogodišnjem filskom marketu 62. Berlinskog filmskog festivala.\nVizuelni identitet filma, koji producenti porede sa opusom Tima Burtona ili Neila Gaimana, ostavo je bez daha sve producente koji su se u potrazi za novim filmskim tendencijama pojavili na ovogodisnjem Berlinalu.\n“Obećavam da ćemo kvalitetom animacije i postproduckije stati “rame uz rame” sa holivudskom filmskom produkcijom zahvaljujući DoktorFried timu koji je maštovito i kvalitetno predstavio karaktere “bubica” i koncepta animiranog dela filma (koncept dizajner Relja Pajić i art direktor Siniša Sumina)”, garantuje kreativni supervizor specijalnih efekata filma, Vuk Tatalović.\nScenario za ovaj ljubavni triler, koji paralelno prati priče heroja i bubica u potrazi za izgubljenim ljubavima, pisali su Dimitrije Vojnov, Nikola Pejaković i Petar Pašić, čije su likove oživeli glumci Bojan Dimitrijević, Ilija Pašić, Zoran Cvijanović, Boda Ninković, Branka Petrić, Nada Macanković i Nataša Vojnović, jedna od naših najpoznatijih manekenki u svetu, koja je na filmu “O bubicama I herojima” doživela svoj filmski debi.\nDoktorFried ekipa vredno radi na montiranju poslednjih kadrova, u nadi da će ovaj romantično-apokaliptični film biti premijerno prikazan pre “Smaka sveta”!\nOvo ce biti, mnogo cool i drugaciji filmic


MUP RS obilježava krsnu slavu @ InfoBijeljina \nMUP Republike Srpske danas obilježava svoju krsnu slavu, Aranđelovdan. Parastos stradalim pripadnicima MUP-a Srpske biće služen u Crkvi Rođenja Presvete Bogorodice na Rebrovcu u Banjaluci.\nVijenci će biti položeni na spomen-ploču stradalim pripadnicima Ministarstva u zgradi MUP-a Srpske.\nU amfiteatru Uprave za policijsko obrazovanje biće upriličena svečanost povodom promocije diplomiranih pravnika unutrašnjih poslova i Dana Visoke škole unutrašnjih poslova MUP-a Srpske.\nDodik: MUP Srpske uspješno se bori sa najvećim izazovima\nPredsjednik Republike Srpske Milorad Dodik istakao je da je Ministarstvo unutrašnjih poslova /MUP/ Srpske kontinuiranim razvojem i napretkom, jačanjem kapaciteta i radeći u skladu sa najvišim standardima dokazalo da je i u ovim teškim i složenim uslovima u stanju da uspješno odgovori na najveće izazove, kao što je terorizam, sa kojim je suočen cijeli svijet.\nU čestitki koju je uputio ministru unutrašnjih poslova Republike Srpske Draganu Lukaču i svim pripadnicima MUP-a povodom krsne slave - Sabora Svetog arhangela Mihaila, Dodik je naveo da je proslava krsne slave povod za prisjećanje na nastanak, herojski put i doprinos pripadnika MUP-a u očuvanju mira i stabilnosti u Republici Srpskoj.\nU predsjednikovoj čestitki se dodaje da su ugled i povjerenje, koje je MUP Srpske stekao predanim radom i profesionalnim odnosom, prepoznati ne samo od građana, već i od drugih policijskih agencija iz regiona.\nCvijanović: MUP Srpske jedna od najorganizovanijih bezbjednosnih agencija u regionu\nPredsjednik Vlade Republike Srpske Željka Cvijanović poručila je povodom krsne slave Ministarstva unutrašnjih poslova - Aranđelovdana, da se MUP Srpske s punim pravom ubraja u jednu od najorganizovanijih bezbjednosnih agencija u regionu.\n"Izuzetno je važno da Srpska ima snažne institucije, snažnu policiju i obrazovane ljude koji će biti u stanju da odgovore mnogim izazovima. Pogotovo danas kada borba za bezbjednost društva podrazumijeva i prevenciju, otkrivanje i borbu protiv terorizma, jednog od najvećih bezbjednosnih izazova današnjice", poručila je premijer Srpske u čestitki.\nCvijanovićeva je, u ime Vlade Republike Srpske i u svoje ime, uputila čestitku ministru unutrašnjih poslova, direktoru policije i svim pripadnicima Ministarstva unutrašnjih poslova povodom krsne slave MUP-a Republike Srpske, Svetog arhangela Mihaila.


Predsednik Srbije razgovarao sa ambasadorkom Kine | INFO 24\nPredsednik Srbije razgovarao sa ambasadorkom Kine\nPredsednik Republike Srbije Aleksandar Vučić sastao se danas sa ambasadorkom Narodne Republike Kine Čen Bo, sa kojom je razgovarao o strateškoj saradnji između dve zemlje, kao i o postojećim i novim infrastrukturnim projektima.\nPredsednik Vučić je istakao izuzetnu dinamiku u saradnji između Srbije i Kine koja je zasnovana na međusobnom poverenju i uvažavanju, kao i na stabilnoj ekonomiji i strateškom planiranju koji za cilj imaju dugoročne projekte na nacionalnom i regionalnom nivou. Predsednik je posebno istakao da je prijateljstvo dve zemlje utemeljeno i na doslednom poštovanju teritorijalnog integriteta Srbije i politike „jedne Kine“, kao i na borbi za očuvanje principa međunarodnog prava, što je od ključnog značaja za očuvanje stabilnosti na globalnom nivou.\nPredsednik Vučić je podsetio da je Kina treći najveći trgovinski partner Srbije, kao i da investicije ove zemlje u Srbiju beleže stalan i snažan rast. Sagovornici su razmotrili i detalje u vezi sa komercijalnim ugovorom za izgradnju deonice auto-puta od Požege do Boljara, koja predstavlja izuzetan izazov za građevinare budući da će biti duga 107 kilometara i da će imati 97 mostova i veliki broj tunela, što je čini izuzetno zahtevnom.\nPredsednik Vučić i ambasadorka Čen su razgovarali i o novim infrastrukturnim projektima poput izgradnje Sektora C beogradske obilaznice na auto-putu E-70/E-75 na deonici Bubanj Potok–Vinča–Pančevo, kao i o izgradnji koridora Požarevac-Gradište-Golubac. Sagovornici su takođe razmotrili i status radova na velikom broju infrastrukturnih projekata koji su u toku. Predsednik je posebno izrazio očekivanje da će nakon već uspešno realizovanih velikih projekata, doći i do novih investicija poput projekata kao što su HBIS u Smederevu, Ziđin u Boru, Šangdong Linglong u Zrenjaninu, Mint Automotiv u Loznici i Meitu u Obrenovcu.\nPredsednik Vučić je još jednom zahvalio ambasadorki Čen Bo na spremnosti da redovno razgovara o daljem unapređenju saradnje između Srbije i Kine, kao i na velikoj pomoći njene zemlje u najtežim vremenima za Srbiju, pri čemu je posebno istakao činjenicu da je NR Kina do sada isporučila 3 miliona vakcina kompanije „Sinofarm“, čime je naša zemlja uspela da imunizuje veliki broj građana i sačuva mnoge živote.\nPredsednik je takođe izrazio uverenje da će predsednik i veliki prijatelj naše zemlje Si Đinping ponovo posetiti Srbiju čim to uslovi budu dozvolili, te da će ta poseta još jednom potvrditi snagu prijateljstva i međusobnog uvažavanja između Srbije i Narodne Republike Kine.\nSastanak Vučić – Bocan Harčenko


PKS poziva privrednike da se prijave za priznanje „Najbolje iz Srbije“\nYou are at:Home»Vesti»PKS poziva privrednike da se prijave za priznanje „Najbolje iz Srbije“\nBy Vesna Kovačević on\t 24/01/2018 Vesti\nPrivredna komora Srbije (PKS) pozvala je privrednike da do 6. februara 2018. kandiduju svoje kompanije i brendove za prestižno priznanje „Najbolje iz Srbije“.\nPKS, u saradnji sa Ministarstvom trgovine, turizma i telekomunikacija, akciju „Najbolje iz Srbije“ organizuje trinaesti put. Najbolji robni i korporativni brendovi ove godine biće izabrani u 24 kategorije, među kojima su i tri nove – Najbolji hotel u Srbiji, Najbolji „mali“ turistički smeštaj u Srbiji i Najbolji organski proizvod iz Srbije.\nTradicionalna akcija PKS i Ministarstva trgovine, turizma i telekomunikacija podiže vidljivost domaćih brendova, a priznanje, koje je od 2004. ponelo 312 dobitnika u različitim kategorijama, postalo je merilo uspeha i tržišne prepoznatljivosti. Prateći moderne trendove i zahteve tržišta, akcija „Najbolje iz Srbije 2017“ osvežena je i inovirana, kako na planu metodologije i kategorija, tako i u pogledu interakcije sa učesnicima i potrošačima, jer je znatno pojednostavljeno prijavljivanje i glasanje.\nKriterijumi za izbor najboljih definisani su posebnom metodologijom koja obuhvata analizu tržišno-finansijskih parametara, glasanje potrošača, poslovnih partnera i stručnjaka, kao i ocene žirija. U žiriju su predstavnici Ministarstva trgovine, turizma i telekomunikacija, Ministarstva privrede, PKS i istaknuti stručnjaci iz sveta marketinga, komunikacija i medija, zaštite potrošača. Glasanje počinje sredinom februara.\nUčešće u akciji je besplatno, prijavljivanje kompanija i glasanje je onlajn na zvaničnom sajtu www.najboljeizsrbije.com.\nbrend Najbolje iz Srbije PKS Privredna komora Srbije priznanje


Pavićević: Više sam doprinio Srbima i Srbiji nego svi lideri DF-a zajedno | Kodex.ME\nPavićević: Više sam doprinio Srbima i Srbiji nego svi lideri DF-a zajedno\nPredsjednik Crnogorske Vladimir Pavićević izjavio je jutros da pojedini lideri Demokratskog fronta rade direktno u korist Demokratske partije socijalista.\n06. 08. 2019 - 13:01 Autor: Kodex\n“Jedan od lidera Fronta koji svojim djelovanjem u crnogorskoj politici direktno radi za interese DPS-a je Milan Knežević. U dugom periodu se predstavlja kao zaštitnik interesa srpskog naroda, a u istom tom periodu Srbi su sve nezadovoljniji i sve ih je manje u Crnoj Gori. Gospodin Knežević je školski primjer neuspješnog i prevaziđenog političara”, kazao je Pavićević.\nPavićević je dodao da je on sam više doprinio Srbima i Srbiji nego bilo koji od lidera Demokratskog fronta.\n“Razumijem zavist i gospodina Mandića i gospodina Kneževića jer oni nikada nisu i nikada neće biti poslanici u Skupštini Srbije. Ali treba da im je jasno da sam ja svojim poslaničkim radom u Skupštini Srbije i radom na Univerzitetu u Beogradu više doprinio emancipaciji i modernizaciji i dobru građana Srbije i srpskog naroda nego svi oni u Demokratskom frontu zajedno”, istakao je Pavićević.


► NUNS: Novi nameštaj za kuću novinara Milana Jovanovića\nNezavisno udruženje novinara Srbije (NUNS) saopštilo je da je danas u obnovljenoj kući novinara portala Žig Milana Jovanovića u Vrčinu, kod Grocke, postavljen nov nameštaj koji je poklonila kompanije "Forma ideale".\nDonatorsku akciju organizovao je NUNS, a do sada su se odazvale kompanije "Metalac" i "Forma ideale".\nDanašnjem uručivanju poklona, pored članova porodice Jovanović, prisustvovali su predstavnici donatora, NUNS-a, Fondacije "Slavko Ćuruvija", Misije OEBS-a, kolege i prijatelji Milana Jovanovića.\nPrilozima građana i organizacija prikupljena su sredstva za građevinsku obnovu kuće od požara. Radovi su pri kraju, a preostali su obnova fasade i pristupne terase i još neki radovi.\nPrethodno, Fondacija "Slavko Ćuruvija" organizovala je akciju novčane pomoći za obnovu kuće izgorele u podmetnutom požaru, u ranu zoru 12. decembra 2018. godine.\nTadašnji predsednik Opštine Grocka Dragoljub Simonović optužen je kao nalogodavac podmetnaja požara, kao saučesnici terete se Vladimir Mihajlović i Igor Novaković, a kao izvršilac Aleksandar Marinković. Suđenje je u toku.\nAmeričke vlasti su spremne da izdvoje 100 miliona dolara pomoći Kini i drugim zemaljama pogođenim novim virusom u borbi protiv epidemije te bolesti, izjavio je večeras šef američke...\nVojni rezervisti raspoređeni su u ponedeljak u oblastima opustošenim vatrom u tri australijske države, posle katastrofalnog razgorevanja požara pred vikend koje je odnelo 24 života od...


Preminuo major Sreto Janković | Palelive.com\nPočetna Novosti Aktuelnosti Preminuo major Sreto Janković\nRezervni major Sreto Janković, ratni komandant odreda i bataljona Mokro, preminuo je u 67. godini, saopštila je Boračka organizacija Pale.\nJanković, borac prve kategorije odbrambeno-otadžbinskog rata, bio je i oficir operativac u Četvrtom mješovitom protivješadijskom oklopnom puku Vojske Republike Srpske.\nU saopštenju se navodi da je Janković bio veoma aktivan dugogodišnji član Skupštine Boračke organizacije opštine Pale.\nSahrana je danas u 13.00 časova na groblju Kračule u Mokrom.\npreminuo Sreto Janković\nPrethodni članakUlaganja u objekte u vlasništvu Srpske od velikog ekonomskog značaja\nNaredni članakSpoj tradicije i savremenosti


Aruba – wireless pouzdan kao kabl\nAruba, HP enterprise segment, predstavlja savremeno i bezbedno bežično rešenje koje se prilagođava potrebama za mobilnošću kompanija. Aruba omogućava korisnicima da na bezbedan način pristupaju željenim aplikacijama sa bilo kojeg mesta, što značajno smanjuje trškove u poređenu sa fiksnom infrastrukturom.\nNa ovaj način organizacijama je omogućeno da transformiršu način poslovanja i učine ga mobilnijim. Samim tim ovo rešenje je pronašlo svoje mesto u državnim institucijama, ugostiteljstvu, obrazovanju, zdravstvu, administrativnim službama...Aruba rešenja se korsite i za velike i masovne priredbe ( Super Bowl) i na lokacijama sa velikim brojem ljudi kao što su šoping molovi, aerodromi, autobuske stanice i sl....\nJedna od najvažnijih prednosti ovog rešenja je mogućnost stvaranja poslovnog okruženja baziranog na cloud-u u kom se na jednostavan način mogu povezati različite lokacije, čime se značajno podiže produktivnost. Maksimalna zaštita za BYOD i IoT, problemi sa povezivanjem na mrežu koji se otklanjaju i pre nego što se dogode, predviđanje i planiranje unapred su još neke od sjajnih karatkeristika.\nZa sve detaljne informacije kao i infomracije o klasi proizvoda koje odgovaraju vašim potrebama možete nas kontaktirati telefonom ili emailom.


DANAS U PARAĆINU SLOBODNA VAKCINACIJA: Tokom prepodneva na raspolaganju su bili „sinofarm“ i „fajzer“\n23. 05. 2021. u 18:12\nNA vakcinalnom punktu u Sportskom centru „7. jul“ u Paraćinu je danas obavljana slobodna imunizacija, a svi koji su hteli mogli su da se vakcinišu bez zakazivanja preko portala eUprave i termina.\nVakcinacije je bilo samo u prepodnevnim satima jer se tokom dana u velikoj sportskoj areni održavalo Prvenstvo Srbije u ritmičkoj gimnastici.\nGrađanima su na raspolaganju bile dve vrste vakcina, kineski „sinofarm“ i američki „fajzer“.\nTokom jučerašnjeg dana na istom mestu drugu dozu vakcine primili su građani koji su prethodno vakcinisani „astraZenekom“, a četrdesetak građana primilo je prvu dozu „fajzerove“ vakcine u terminu zakazanom preko eUprave.\nKORONA BROJKE U PARAĆINU: Danas 27 hospitalizovanih, još četiri osobe pozitivne na COVID 19\n20. 05. 2021. u 18:35\nCELE NEDELJE BEZ ZAKAZIVANJA: Nastavak imunizacije u Pirotu\n18. 05. 2021. u 13:03\nkoronavirus korona Paraćin vakcinacija Sinofarm Fajzer vakcinacija protiv virusa korona korona vesti korona najnovije vesti


Drecun: Sučeljavanje SAD i Rusije na pitanju KiM - Studio B\nDrecun: Sučeljavanje SAD i Rusije na pitanju KiM\nDrecun: Sučeljavanje SAD i Rusije na pitanju KiM Tanjug\nPolitikaPolitika Pocetna 13. 03. 2018. 09:46:17\n„Rekao je da će SAD imati aktivniju ulogu na KIM naredne godine, treba sada da vidimo kako će definisati tu ulogu. Takođe je rekao da predstoji nekoliko važnih koraka na KiM, te treba videti na šta je mislio“, pojasnio je Drecun za RTS.\nTakođe je rekao da je jasno da nema „americkog paketa za Kosovo“ o kome se u medijima spekulisalo.\n„On je poslao poruku i srpskim predstavnicima u institucijama u Prištini i Beogradu da niko nema prava da stavlja veto na transformaciju kosovskih bezbednosnih snaga. On je pokazao da postoji kontinuitet američke politike. Treba da vidimo kakve će poruke preneti Beogradu“, naglasio je Drecun.\nPojašnjava da SAD pokušava da region „otme“ od uticaja Rusije, te da su taj posao već završili u Makedoniji i Crnoj Gori i da je na red došla Srbija.\n„To najlakše mogu da urade preko kosmetskog problema i držanja strane Prištini. Da stavljate do znanja zvaničnom Beogradu da bi bilo poželjno da se opredeli za drugu stranu. Nije dobro što se region uvlači u geopolitičko sučeljavanje“, pojašnjava Drecun.\nDodaje da je loše što se govori samo o „malignom uticaju Rusije“ na region a ne govori se o ZSO, o kriminalu, jačanju radikalnog islama.\n„Mi imamo jasnu poziciju da nećemo priznati samoproglašenu državu, da joj nećemo otvoriti vrata za UN. Spremni smo da sednemo za sto i razgovaramo o rešenju problema. Bitno da se što pre pojavi inicijalni predlog predsednika Aleksandra Vučića i da pridobijemo prijateljske zemlje“, zaključio je on.


Inspektori istražuju prijavu o mobingu u NP RS - TPtimes.news\nInspektori istražuju prijavu o mobingu u NP RS\nRepublički inspektori istražuju prijavu o mobingu i diskriminaciji radnika u Narodnom pozorištu Republike Srpske od strane direktorice Maje Dodig, potvrđeno je “Nezavisnim”.\n“U skladu sa zakonom propisanim nadležnostima i ovlaštenjima, Inspekcija rada pokrenula je inspekcijski postupak, koji je još u toku, te ćemo konkretne rezultate moći saopštiti nakon okončanja same kontrole”, saopštili su iz Inspektorata.\nPodsjećamo, u ponedjeljak je u medije istupila jedna od zaposlenih NP RS, kostimografkinja Ivana Ristić, koja je između ostalog izjavila da direktorica Maja Dodig od dana kada je došla ima dnevnu listu osoba koje su na meti.\n“Mobinguje svakog ko joj iskaže svoje mišljenje, a čak imamo i primer gde kolege nisu imale priliku ni da je upoznaju, niti da joj se dokažu i oni su bili sklonjeni, poniženi i odbačeni, jer prosto ‘to je njeno pravo'”, rekla je Ristićeva.\nDodala je da se Dodigova ponaša kao da je pozorište njeno nasljedstvo i da radnici ničemu nisu doprinijeli za boljitak pozorišta.\n“Nekim ljudima je čak zabranjen ulaz u ovu kulturnu instituciju”, izjavila je Ristićeva.\nU medijima je objavljeno i da je kolektiv u Narodnom pozorištu podijeljen i da vladaju nezdrava atmosfera, podjele i intrige.\nDodigova danas nije željela da komentariše ovu prijavu i kratko je rekla da će poslati demanti medijima koji su ranije objavili detalje dešavanja u NP RS.\nDemantovala je dešavanja u NP RS te poručila da se radi o tendencioznom i neutemeljenom informisanju javnosti o njoj i njenom radu.\n“Neutemeljena je tvrdnja u kojoj izvor navodi da je kolektiv u ovoj kulturnoj ustanovi podijeljen i da su između sebe posvađani te da je 90 odsto ljudi protiv Maje Dodig'”, napisano je u demantiju NP RS.\nU Republici Srpskoj je prije deset dana na snagu stupio Zakon o zaštiti od uznemiravanja na radu, kojim je propisano da se postupak za zaštitu od uznemiravanja na radu sprovodi kod poslodavca, Agencije za mirno rješavanje radnih sporova, organa nadležnog za inspekcijski nadzor i nadležnog suda.\nNP RS MAJA DODIG\nPrevious articleHadžibegović “pao” zbog tri hiljade evra mita\nNext articleHotel „Monument“ se prodaje za šest miliona KM


I Srebrenica ima svog predstavnika na takmičenju „Ritam Evrope“\nHome / Srebrenica•Bratunac / Dešavanja / I Srebrenica ima svog predstavnika na takmičenju „Ritam Evrope“\nDanas je načelnik opštine Srebrenica Mladen Grujičić primio predstavnicu Srebrenice na najvećem dječijem i omladinskom muzičkom takmičenju “Ritam Evrope” Jelenu Šiniković.\nJelena je nakon audicije izabrana da predstavlja Srebrenicu, a na nastupu predstaviće Kipar sa pjesmom „Oniro Mou“.\n„Ovo prestižno takmičenje prvi put se organizuje u Republici Srpskoj i opština će podržati našu kandidatkinju. Opština je je finansijski podržala realizaciju ovog projekta i želimo da naša kandidatkinja dostojno predstavi Srebrenicu i da se afirmiše na tom takmičenju“, rekao je Grujičić poželivši sreću Šinikovićevoj.\nMlada Jelena obećala je da će se potruditi da opravda očekivanja i da će u finalu koje je planirano za septembar pokušati da ostvari što bolji plasman.\nProgram “Ritam Evrope” će se u 2020. godini emitovati uživo iz grada domaćina 2020. godine – Grada Istočnog Sarajeva. Odabrani takmičari će imati priliku da svoj vrhunski talenat za pjevanje i ples usavršavaju tokom šestomjesečnih priprema, sa trenerima glasa kao i umjetničkim direktorima scenskog performansa programa „Ritam Evrope“.


Popis stanovništva u Severnoj Makedoniji biće održan od 1. do 21. aprila.\nPopis daje odgovor i na pitanje "Gde i kako stanovništvo živi?", njihov materijalni i socijalni status. Odgovori na ova pitanja daju numerički okvir populacije, što je osnov efikasnog planiranja, razvoja ekonomske, socijalne, populacione, agrarne i drugih politika.\n"Ovaj predlog smo podneli da bi zaustavili ovaj politički popis i nacionalnu katastrofu u najavi", rekla je tada poslanica iz ove partije Ivanka Vasilevska.\nOna je istakla da "sve činjenice i argumenti govore da vlasti", odnosno Socijaldemokratski savez (SDSM) aktuelnog premijera Zorana Zaeva i Demokratska unija za integraciju (DUI) Alija Ahmetija, "spremaju politički falsifikat i nerelevantni i fingirani popis".\nHristijan Mickoski (na fotografiji, fotoarhiv)\n"Verovatno neke zemlje mogu sebi dozvoliti odlaganje, ali one imaju popis od pre desetak godina, a mi nemamo popis skoro 20 godina. Izostanak podataka dovodi institucije u položaj da rade u magli, u nepoznatom. Popis se mora održati i svi treba da preuzmemo odgovornost i učestvujemo u ovoj statističkoj operaciji", rekao je Zaev.\nZoran Zaev (na fotografiji, 2020.)\n"Popisujemo sve građane. Međugranična kontrola daje mogućnost da država u svakom trenutku zna koliko građana se nalazi van zemlje duže od jedne godine. Građani slobodno izražavaju svoju versku i etničku pripadnost", rekao je Zaev, ponavljajući da su podaci sa popisa statističke prirode.\n"Popis je samo statistička operacija za administrativne potrebe i planiranja. Stečena prava manjinskih naroda su već stečena i njih niko ne sme da osporava i unazađuje, bez obzira na rezultate statističke operacije", rekao je Zaev.\n"Ove opstrukcije su pod uticajem nacionalizma i vraćaju nas najmanje deset godina unazad. Sa druge strane, ovo je rezultat toga što deo prava jedne grupe građana zavisi od broja njihovih stanovnika. Tu je famoznih 20 procenata koji su za Albance veoma važni, a sa druge strane imamo narativ da ih nema više od 10 ili 15 odsto", rekao je Selimi.\nOn je ocenio da je reč o političkom narativu “ekstremnih nacionalnih pokreta u kojima opozicija ima veliki broj glasača".\nTako su pred poslednji popis stanovništva 2011. godine građani Crne Gore pozivani da se izjasne kao Srbi. U tom cilju, bilbordi uz magistralne puteve su bili oblepljeni fotografijama tenisera Novaka Đokovića sa porukom "Budi ono što jesi".\n'Zainteresovanost' Srbije za popis u Crnoj Gori\n"Ne zaboravite da je 2021. popis u Crnoj Gori. U izbore se ne mešamo, ne mešamo se ni u popis, ali važno nam je da ne iščili i ne nestane srpski narod", istakao je Vučić 16. maja 2020. tokom sastanka sa predstavnicima Srba iz regiona.\nPredsednik Srbije je 31. avgusta 2020. rekao da je "za Srbiju najvažniji popis koji će se obaviti sledeće godine (2021), odnosno da se ne smanji broj Srba u Crnoj Gori, jer tada možemo da kažemo da smo mirnim delovanjem uspeli da pomognemo svom narodu".\n"Riječ je očigledno o namjeri da se kroz rezultate popisa dokazuje teza da Crna Gora nije građanska država već da je Crna Gora srpska država, da bi se onda sa te platforme moglo dalje ići u realizaciju politike srpskog sveta", rekao je Đukanović na nedavnom skupu 'Podgorički novinarski forum'.\nPoslanici vladajućeg Demokratskog fronta (DF), koji okuplja uglavnom srpski nacionalni korpus, su u više navrata saopštili da su zainteresovani za nacionalno izjašnjavanje građana Crne Gore na popisu, da "srpski narod u Crnoj Gori bude ravnopravan".\n'Popis od vitalnog značaja za Srpsku crkvu'\nNa sastanku su se saglasili da je slobodno izjašnjavanje na predstojećem popisu u Crnoj Gori "od najvitalnijeg značaja za Srpsku pravoslavnu crkvu i za državu" i izrazili uverenje "da će se popis, prvi put posle Drugog svetskog rata, odvijati u demokratskoj atmosferi", saopšteno je iz SPC.\nHoće li i deset godina kasnije albanska zajednica bojkotovati popis stanovništva – još uvek se ne zna. Kako je za Radio Slobodna Evropa (RSE) rekao Šaip Kamberi, narodni poslanik u Skupštini Srbije sa izborne liste "Albanska demokratska alternativa – Ujedinjena dolina", albanski predstavnici razgovaraće o popisu nakon 28. marta, kada se održavaju lokalni izbori u Preševu.\n"Naš put prema bojkotu 2011. godine je bio posledica toga da država nije htela da sasluša naše zahteve. U ovoj početnoj fazi smo prepustili Nacionalnom savetu albanske nacionalne manjine da uspostavi kontakt sa Zavodom za statistiku i da se dogovore oko uslova", kaže Kamberi.\nAlbanci bojkotuju popis stanovništva\n"Oni se na Kosovu ne vode kao građani, većina njih nije uspela da obezbedi sebi redovno prebivalište, što znači da bi trebalo da sačuvaju staro prebivalište. Međutim, kada uđu u proceduru obnove dokumenata, onda im se prebivalište pasivizira. Imam podatak za Medveđu, gde je samo u periodu od 2017. do 2020. godine u albanskim naseljima 1.750 pasiviziranih građana, što je preko 90 posto Albanaca", kaže Kamberi.\nKamberi dodaje da su albanski predstavnici ovaj problem naveli u dokumentu "Plan sedam tačaka", koji su 2013. godine predali Vladi Srbije, na čijem čelu je tada bio Ivica Dačić.\nKako je januara 2019. za list "Danas" rekao Ragmi Mustafa, predsednik Nacionalnog saveta Albanaca, Srbija je odbila da sprovede ovaj plan.\n"Predstoje sastanci i sa predstavnicima lokalne samouprave i pojedinačno sa nacionalnim savetima", kažu u RZS.\n"Svakako ćemo sa svima razgovarati kako bismo otklonili bilo kakve sumnje u popis. Svima je u interesu da se prikupe kvalitetni popisni podaci", kažu u RZS.\nPopis na Kosovu, koje Srbija smatra svojom teritorijom i ne priznaje nezavisnost koja je proglašena februara 2008. godine, Republički zavod za statistiku Srbije neće sprovoditi. Kako je rečeno za RSE, Zavod "nije u mogućnosti da sprovede taj poduhvat na tom području".\n"Odlaganje popisa stanovništva utiče na sve planove i planiranje državnih institucija. Prvo, to ima uticaja na budžet, na dodelu sredstava opštinama jer broj stanovništva u opštinama utiče na određivanje vladinih grantova za lokalne samouprave", rekao je on.\nIz Kosovske agencije za statistiku ocenjuju da sada "postoji volja za učešćem" na popisu stanovništva u četiri opštine sa srpskom većinom na severu Kosova.\n***Na tekstu radili Amra Zejneli, Blagoja Kuzmanovski, Srđan Janković, Dušan Komarčević


Bibijana Štajnhaus prva žena sudija nekog fudbalskog prvenstva u Evropi\nBeta 10. septembra 2017. 17:25\nNemica Bibijana Štajnhaus danas je zvukom pištaljke označila početak utakmice Budenslige izmedju Herte iz Berlina i Verdera iz Bremena i tako postala prva žena sudija utakmice prve divizije nekog profesionalnog fudbalskog prvenstva u Evropi.\nPosle deset godina kao sudija na utakmicama druge lige i na prestižnim susretima ženskog fudbala, ta 38-godišnja pripadnica Policije je za ovu sezonu izabrana medju 24 sudije nemačkog prvoligaškog fudbalskog prvenstva.\nRetke su bile žene sudije u prvim ligama u Francuskoj, Italiji ili Engleskoj. Bibijana Štajnhaus je prva žena sudija koja je dala znak za početak utakmice.\n„To je jaka poruka za ostatak sveta“, rekla je generalna sekretarka Medjunarodne fudbalske federacija (Fifa) Fatma Samura.\n„Nikada to nisam htela da radim u cilju emancipacije (žena), već samo radim ono što volim“, rekla je Bibijana Štajnhaus nekoliko dana pre utakmice.\n„Ako sam primer mnogim mladim devojkama ili pionirka u unapredjenju jednakih prava, onda sam zadovoljna“, rekao je ona i dodala da je to za nju „normalna“ utakmica koja je dobila „simboličku dimenziju“ na šta ona ne može uticati.


Izvođač radova, bečejska firma „Termogas 88“, je posle 15 dana (koliko je bio i rok) promenila cevovod, spojila ga sa podstanicom i instalacijama u zgradi, i grejanje je počelo u sredu.\nCena ovog posla je oko dva miliona dinara, opština je uložila milion, a Toplana i vlasnici stanova po 500.000 dinara. Svoj deo računa zamene cevi, vlasnici stanova platiće putem računa za toplotnu energiju u tri jednake mesečne rate, od novembra do januara, a ukupna cena koju će platiti svaki vlasnik je 6.854,22 dinara, bez obzira na kvadraturu stana. Od ove nedelje stanovnici zelenih kula se više ne smrzavaju.\nViše iz ove kategorije « Humanitarni koncert: „Đido“ za Cukića i Maleševa\tGodišnje nagrade u SO Bečej: Inicijative do 15. juna »


Crveno-beli smanjuju budžet.\nPredsednik Crvene zvezde Nebojša Čović najavio je drugačiji kurs u novoj sezoni, a on prvenstveno znači smanjeni broj stranaca.\nZa redukovani budžet crveno-belih prisustvo Džejmsa Gista je nekorisni džak novca, s obzieom na to da iskusni krilni centar nije ispunio očekivanja na Malom Kalemegdanu. Izvesno je da bivši as Panatinaiosa, ali i Partizana neće nastaviti misiju u Beogradu, a pod velikim znakom pitanja za sledeću sezonu je i Majkl Odžo.\nIzvesno je da će Lorenco Braun napustiti Zvezdu, jer ima brojne ponude, dok su dva Amerikanca i dalje rado viđeni na Malom Kalemegdanu. To su Bili Beron i Kevin Panter, pogotovo što Panter ima i državljanstvo Srbije,...


Pravni osnov za sprovođenje Statistike rođenih je Zakon o zvaničnoj statistici i sistemu zvanične statistike ("Sl. list Crne Gore", br. 18/12 i 47/19) i Godišnji plan statističkih istraživanja koji se objavljuje u Službenom listu za narednu godinu..\nSvrha statistike rođenih je dobijanje podataka koji su potrebni za analizu prirodnog kretanja stanovništva Crne Gore i opština, nataliteta, fertiliteta, i drugih indikatora. Cilj statistike rođenih je da opiše prirodno kretanje stanovništva preko broja živorođenih.\nIzvor podataka Statistike rođenih je administrativni izvor - Matični registar rođenih koji vodi organ državne uprave nadležan za unutrašnje poslove (Ministarstvo unutrašnjih poslova). Podaci se dostavljaju shodno Sporazumu o dostavljanju podataka koji je potpisan između Uprave za statistiku i Ministarstva unutrašnjih poslova.\nStatistika rođenih pokriva sve slučajeve rođenja upisane u Matični registar rođenih koji se zatim obrađuju u skladu sa pravilima prisutnosti utvrđenim u metodologiji.\nNa osnovu sporazuma o saradnji koji je sklopljen između Uprave za statistiku i Ministarstva unutrašnjih poslova podaci koji se dostavljaju Upravi za statistiku ne sadrže ni jedno obilježje koje omogućava identifikaciju lica.


Prelazak na digitalna plaćanja donosi pitanje sajber bezbednosti, ali je odgovor industrije jasan - Biznis Telegraf.rs\n30/12/21 | 14:01\nPrelazak na digitalna plaćanja donosi pitanje sajber bezbednosti, ali je odgovor industrije jasan\nCEMEA je jedan od regiona sa najnižom stopom prevara na globalnom nivou, a u martu ove godine stopa zloupotreba niža je za osam odsto u odnosnu na isti period prethodne godine.\n-Stope zloupotreba u regionu centralne i istočne Evrope, Bliskog Istoka i Afrike su najniže u poređenju sa drugim delovima sveta, što je rezultat zajedničkih napora celokupne finansijske industrije. Koeficijent prevara je u martu ove godine opao za osam odsto u odnosu na isti period prethodne godine, tako da možemo reći da je onlajn kupovina danas bezbednija nego ikada ranije - istakao je Hektor Rodrigez, potpredsednik u sektoru rizika kompanije Visa za CEMEA region.\n-Svedoci smo eksplozije kompromitovanih logovanja i osetljivih podataka, ali više od polovine ljudi ipak koristi istu lozinku za više naloga, iako je jedna od najvažnijih bezbednosnih preporuka upravo to da ne koriste iste šifre. Informisanje, edukacija i podizanje svesti o sprečavanju sajber napada je od velikog značaja za Visu - istakao je Rodrigez.\n-Od početka pandemije neke kompanije su potpuno prestale da primaju gotovinu, a istovremeno je došlo do naglog umnožavanja "super aplikacija" koje nude nove i brže opcije plaćanja. Kada pogledamo globalnu sliku, čak i u regionu CEMEA, možemo podeliti preduzeća na ona koja nisu ili su jedva preživela ovu promenu i ona koja su uspešno počela da je koriste kao osnovu za svoje poslovanje - rekao je Nil Kaldvel, direktor za saradnju sa trgovcima i bankama u kompaniji Visa za CEMEA region.\n-Raznolika i pojačana očekivanja od kupovine dovela su do toga da je 81 odsto potrošača spremno da plati više za pozitivno, beskontaktno iskustvo plaćanja. Jedan od tri potrošača koji dođe do terminala za plaćanje ne želi da potroši više od 30 sekundi na tu proceduru, a ako potraje duže, odustaje. Sve veći broj njih traži neki vid biometrijske autentifikacije, tako da verujem da bi bezbednosne procedure morale biti u balansu sa iskustvom plaćanja korisnika - zaključio je Kaldvel.\nVisa je organizovala virtuelni događaj za novinare iz CEMEA regiona, koji obuhvata tržište od oko 90 zemalja - centralne i istočne Evrope, Bliskog istoka i Afrike. Rukovodioci kompanije Visa predstavili su svoje viđenje ključnih oblasti bezbednosti platnog sistema, najznačajnijih ulaganja i ukazali na mogućnosti za sprečavanje rizika od sajber napada.


Trajno stambeno zbrinjavanje izbeglica – Semendria\nTrajno stambeno zbrinjavanje izbeglica\n09. mart 2013. DRUŠTVO – Sastanak nacionalnih koordinatora Regionalnih stambenih projekata Bosne i Hercegovine, Crne Gore, Hrvatske i Republike Srbije sa predstavnicima 50 gradova/opština u Republici Srbiji, održan je u sredu u Beogradu. Grad Smederevo je predstavljala Vesna Jeremić Dragojević, pomoćnik gradonačelnika za zdravstvo i socijalnu zaštitu.\nNakon predstavljanja pojedinačnih Regionalnih stambenih projekata učesnika sastanka, o informisanju korisnika na lokalnom nivou je govorila savetnik u Komesarijatu za izbeglice i migracije, Jelena Marić. Potom je usledio dogovor o predstojećim aktivnostima i diskusija.\nOvim sastankom otpočela je informativna kampanja o Regionalnom programu stambenog zbrinjavanja. Kampanja ima za cilj da svim zainteresovanim izbeglim licima obezbedi potpune informacije o mogućnostima dobrovoljnog povratka, reintegracije ili lokalne integracije u Bosni i Hercegovini, Crnoj Gori, Hrvatskoj i Srbiji kroz Regionalni program stambenog zbrinjavanja. Ovaj petogodišnji program, čija je realizacija počela u januaru 2013. godine, većim delom je finansiran donacijama Evropske unije.\nNakon ratnih sukoba na teritoriji bivše SFRJ i prinudnog raseljavanja oko 2 miliona ljudi u regionu, Bosna i Hercegovina, Republika Crna Gora, Republika Hrvatska i Republika Srbija započele su takozvani Sarajevski–proces regionalne saradnje u cilju rešavanja otvorenih pitanja i okončavanja produžene izbegličke krize u regionu uz pomoć međunarodne zajednice, pre svega EU, vlade SAD, UNHCR-a i OEBS-a.\nJedan od najvažnijih rezultata ove regionalne saradnje predstavlja Regionalni program stambenog zbrinjavanja koji ima za cilj obezbeđivanje trajnih stambenih rešenja za oko 74.000 najugroženijih izbeglica u četiri zemlje. Program se nadovezuje na dosadašnje zajedničke napore partnerskih zemalja i međunarodne zajednice da obezbedi trajna stambena rešenja kao i garancije za zaštitu prava izbeglica i raseljenih osoba iz sukoba 1991-1995. godina.\nAprila 2012. godine, na donatorskoj konferenciji održanoj u Sarajevu prikupljen je deo potrebnih sredstava za realizaciju Regionalnog programa stambenog zbrinjavanja u iznosu od 264 miliona evra.\nGrad Smederevo ima 6.900 izbeglica, a oko 700 osoba je sa izbegličkim statusom. Ovim projektom predviđeno je zbrinjavanje i onih lica koja su izgubila taj status.\nZa sada su se, do septembra 2012.godine, prijavile 163 porodice sa teritorije grada Smedereva za stambeno zbrinjavanje, ali Povereništvo u Smederevu će i dalje prikupljati podatke o potrebama izbeglica koje žive na teritoriji Smedereva.\nSrbija će u 2013.godini, u okviru ovog projekta, dobiti između 20 i 25 miliona evra, a podnošenje projekata biće u junu i oktobru ove godine.\nRegionalnim programom stambenog zbrinjavanja svetska javnost želi da, u narednih pet godina trajanja projekta, stavi tačku na problem trajnog stambenog zbrinjavanja izbeglica.\n« Restoran Grand ustupljen Ekonomsko-trgovinskoj školi\nOtvorena izložba Predraga Damjanovića »